02019D0021(01) — SK — 04.02.2021 — 004.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B ROZHODNUTIE EURÓPSKEJ CENTRÁLNEJ BANKY (EÚ) 2019/1311 z 22. júla 2019 o tretej sérii cielených dlhodobejších refinančných operácií (ECB/2019/21) (Ú. v. ES L 204 2.8.2019, s. 100)

Zmenené a doplnené:









▼B

ROZHODNUTIE EURÓPSKEJ CENTRÁLNEJ BANKY (EÚ) 2019/1311

z 22. júla 2019

o tretej sérii cielených dlhodobejších refinančných operácií (ECB/2019/21)







Článok 1

Vymedzenie položiek

Na účely tohto rozhodnutia sa uplatňujú tieto vymedzenia pojmov:

▼M4

1. „hraničnou hodnotou čistých pohľadávok“ sa rozumie hodnota akceptovateľných čistých pohľadávok, ktorú potrebuje účastník prekročiť počas druhého referenčného obdobia, počas osobitného referenčného obdobia alebo počas ďalšieho osobitného referenčného obdobia, aby mal pri úveroch úrokovú sadzbu, ktorá je nižšia ako pôvodná sadzba a táto hodnota sa vypočíta v súlade so zásadami ustanovenými v článkoch 4 a 5 a podrobnými ustanoveniami uvedenými v prílohe I;

▼B

2. „hraničnou hodnotou zostatku“ sa rozumie súčet zostatkov akceptovateľných úverov účastníka k 31. marcu 2019 a hraničnej hodnoty čistých pohľadávok účastníka a vypočíta sa v súlade so zásadami ustanovenými v článku 4 a podrobnými ustanoveniami uvedenými v prílohe I;

3. „limitom ponuky“ sa rozumie maximálna suma, ktorú si účastník môže požičať v rámci každej TLTRO-III a vypočíta sa v súlade so zásadami ustanovenými v článku 4 a podrobnými ustanoveniami uvedenými v prílohe I;

4. „objemom úverov“ sa rozumie celková suma, ktorú si môže účastník v rámci TLTRO-III požičať a táto suma sa vypočíta v súlade so zásadami ustanovenými v článku 4 a podrobnými ustanoveniami uvedenými v prílohe I;

5. „úverovou inštitúciou“ sa rozumie úverová inštitúcia v zmysle článku 2 bod 14 usmernenia Európskej centrálnej banky (EÚ) č. 2015/510 (ECB/2014/60) ( 1 );

6. „odchýlkou od hraničnej hodnoty zostatku“ sa rozumejú percentuálne body, o ktoré sa akceptovateľné úvery účastníka poskytnuté v období od 1. apríla 2019 do 31. marca 2021 zvýšili alebo znížili v porovnaní s hraničnou hodnotou zostatku, vypočítané v súlade s podrobnými ustanoveniami stanovenými v článku 4 a v prílohe I;

7. „akceptovateľnými úvermi“ sa rozumejú úvery poskytnuté nefinančným korporáciám a domácnostiam (vrátane neziskových inštitúcií slúžiacich domácnostiam), ktoré sú v zmysle článku 1 bod 4 nariadenia Rady (ES) č. 2533/98 ( 2 ) rezidentmi v členských štátoch, ktorých menou je euro, s výnimkou úverov pre domácnosti na kúpu nehnuteľností na bývanie, ako je to podrobnejšie vymedzené v prílohe II;

8. „akceptovateľnými čistými pohľadávkami“ sa rozumejú poskytnuté úvery v hrubom vyjadrení vo forme akceptovateľných úverov, od ktorých sú odpočítané splatené sumy zostatkov akceptovateľných úverov počas určitého obdobia, ako je to podrobnejšie vymedzené v prílohe II;

9. „finančnou spoločnosťou osobitného účelu“ (financial vehicle corporation – FVC) sa rozumie finančná spoločnosť osobitného účelu v zmysle článku 1 bodu 1 nariadenia Európskej centrálnej banky (EÚ) č. 1075/2013 (ECB/2013/40) ( 3 ),

10. „prvým referenčným obdobím“ sa rozumie obdobie od 1. apríla 2018 do 31. marca 2019;

11. „kódom FVC“ sa rozumie jedinečný identifikačný kód finančnej spoločnosti osobitného účelu na zozname finančných spoločností osobitného účelu, ktorý Európska centrálna banka (ECB) vedie a uverejňuje na štatistické účely v súlade s článkom 3 nariadenia (EÚ) č. 1075/2013 (ECB/2013/40);

▼M3

12. „stimulačnou úpravou úrokovej sadzby“ sa rozumie prípadné zníženie úrokovej sadzby, ktoré sa uplatní na sumy požičané v rámci TLTRO-III, vyjadrené ako pomer priemerného rozdielu medzi relevantnou maximálnou možnou úrokovou sadzbou a relevantnou minimálnou možnou úrokovou sadzbou vypočítaný v súlade s podrobnými ustanoveniami stanovenými v prílohe I;

▼B

13. „identifikátorom právnickej osoby“ (Legal Entity Identifier – LEI) sa rozumie alfanumerický referenčný kód v súlade s normou ISO 17442, ktorý je priradený právnickej osobe;

14. „peňažnou finančnou inštitúciou“ (PFI) sa rozumie peňažná finančná inštitúcia v zmysle článku 1 písm. a) nariadenia Európskej centrálnej banky (EÚ) č. 1071/2013 (ECB/2013/33) ( 4 );

15. „kódom PFI“ sa rozumie jedinečný identifikačný kód PFI na zozname peňažných finančných inštitúcií, ktorý ECB vedie a uverejňuje na štatistické účely v súlade s článkom 4 nariadenia (EÚ) č. 1071/2013 (ECB/2013/33);

16. „zostatkami akceptovateľných úverov“ sa rozumejú zostatky akceptovateľných úverov v bilancii, s výnimkou sekuritizovaných alebo inak prevedených akceptovateľných úverov, ktoré nie sú vyňaté z bilancie, ako je to podrobnejšie vymedzené v prílohe II;

17. „účastníkom“ sa rozumie zmluvná strana akceptovateľná na účely operácií menovej politiky Eurosystému na voľnom trhu v súlade s usmernením (EÚ) 2015/510 (ECB/2014/60), ktorá predkladá ponuky v rámci tendrov TLTRO-III, a to buď individuálne alebo ako vedúca inštitúcia skupiny, a ktorá má všetky práva a povinnosti spojené s účasťou na tendroch TLTRO-III;

18. „referenčnou hodnotou zostatku“ sa rozumie súčet zostatkov akceptovateľných úverov a, ak sa využije možnosti podľa článku 6 ods. 3, zostatkov autosekuritizovaných akceptovateľných úverov k 28. februáru 2019;

19. „príslušnou národnou centrálnou bankou“ sa vo vzťahu ku konkrétnemu účastníkovi rozumie národná centrálna banka členského štátu, v ktorom je usadený účastník;

20. „druhým referenčným obdobím“ sa rozumie obdobie od 1. apríla 2019 do 31. marca 2021;

21. „sekuritizáciou“ sa rozumie transakcia, ktorá je: a) tradičnou sekuritizáciou v zmysle článku 2 bodu 9 nariadenia Európskeho parlamentu a Rady (EÚ) č. 2017/2402 ( 5 ) a/alebo b) sekuritizáciou v zmysle článku 1 bodu 2 nariadenia (EÚ) č. 1075/2013 (ECB/2013/40) a ktorá zahŕňa prevod sekuritizovaných úverov na finančnú spoločnosť osobitného účelu;

22. „autosekuritizované akceptovateľné úvery“ sú akceptovateľné úvery, ktorých pôvodcom je účastník alebo člen skupiny na účely TLTRO-III, ktorý ich aj sekuritizoval, pričom 100 % cenných papierov krytých aktívami, ktoré sú výsledkom sekuritizácie, si ponechá tento účastník alebo člen skupiny na účely TLTRO-III;

▼M4

23. „zostávajúcim časom trvania príslušnej TLTRO-III“ sa rozumie obdobie od dátumu vyrovnania príslušnej TLTRO-III do 23. júna 2020 a obdobie od 24. júna 2022 do dátumu jej splatnosti alebo prípadne do dátumu predčasného splatenia, nepatrí sem teda obdobie s osobitnou úrokovou sadzbou a ďalšie obdobie s osobitnou úrokovou sadzbou;

▼M3

24. „obdobím s osobitnou úrokovou sadzbou“ sa rozumie obdobie od 24. júna 2020 do 23. júna 2021;

25. „osobitným referenčným obdobím“ sa rozumie obdobie od 1. marca 2020 do 31. marca 2021;

▼M4

26. „ďalším obdobím s osobitnou úrokovou sadzbou“ sa rozumie obdobie od 24. júna 2021 do 23. júna 2022;

27. „ďalším osobitným referenčným obdobím“ sa rozumie obdobie od 1. októbra 2020 do 31. decembra 2021;

28. „reorganizáciou podniku“ sa rozumie zlúčenie alebo splynutie alebo prevzatie, do ktorých je zapojený účastník alebo člen skupiny na účely TLTRO-III a jedna alebo viacero iných úverových inštitúcií, alebo rozdelenie účastníka alebo člena skupiny na účely TLTRO-III vrátane rozdelenia, ktoré vyplýva z riešenia krízovej situácie alebo likvidácie účastníka.

▼B

Článok 2

Tretia séria cielených dlhodobejších refinančných operácií

▼M4

1. Eurosystém uskutoční desať TLTRO-III v súlade s indikatívnym kalendárom pre TLTRO-III, ktorý je uverejnený na webovom sídle ECB.

▼M1

2. Každá TLTRO-III je splatná tri roky po príslušnom dátume vyrovnania v deň, ktorý sa zhoduje s dátumom vyrovnania hlavnej refinančnej operácie Eurosystému, v súlade s indikatívnym kalendárom pre TLTRO-III uverejneným na webovom sídle ECB.

▼B

3. TLTRO-III sú: a) reverzné operácie na dodanie likvidity; b) vykonávané decentralizovane národnými centrálnymi bankami; c) vykonávané prostredníctvom štandardných tendrov a d) vykonávané vo forme tendrov s pevne stanovenou úrokovou sadzbou.

4. Pokiaľ sa v tomto rozhodnutí neustanovuje inak, vo vzťahu k TLTRO-III sa uplatňujú štandardné podmienky, za ktorých národné centrálne banky uskutočňujú úverové operácie. Tieto podmienky zahŕňajú postupy uskutočňovania operácií na voľnom trhu, kritériá pre určenie akceptovateľnosti zmluvných strán a zábezpeky na účely úverových operácií Eurosystému a sankcie pre prípad nedodržania záväzkov zmluvnej strany. Každá z týchto podmienok je ustanovená vo všeobecnom a dočasnom právnom rámci platnom pre refinančné operácie a implementovanom vo vnútroštátnych zmluvných alebo regulačných rámcoch národných centrálnych bánk.

5. Toto rozhodnutie má prednosť v prípade akéhokoľvek rozporu medzi ním a usmernením (EÚ) 2015/510 (ECB/2014/60) alebo iným právnym predpisom ECB, v ktorom sa ustanovuje právny rámec pre dlhodobejšie refinančné operácie alebo akýmikoľvek vnútroštátnymi opatreniami, ktoré ho implementujú na vnútroštátnej úrovni.

Článok 3

Účasť

▼M4

1. Inštitúcie sa môžu zúčastňovať na TLTRO-III individuálne, ak sú akceptovateľnými zmluvnými stranami na účely prístupu k operáciám menovej politiky Eurosystému a sú na zozname peňažných finančných inštitúcií vytvorenom na základe článku 4 nariadenia (EÚ) č. 1071/2013 (ECB/2013/33).

▼B

2. Inštitúcie sa môžu zúčastňovať na TLTRO-III v rámci skupiny tak, že vytvoria skupinu na účely TLTRO-III. Účasť v rámci skupiny je relevantná na účely výpočtu príslušného objemu úverov a hraničných hodnôt, ako sa uvádza v článku 4, a na účely súvisiacich požiadaviek na vykazovanie, ako sa uvádza v článku 6. Na účasť v rámci skupiny sa vzťahujú nasledujúce obmedzenia: a) inštitúcia môže byť členom len jednej skupiny na účely TLTRO-III; b) inštitúcia, ktorá sa zúčastňuje na TLTRO-III v rámci skupiny, sa na nich nemôže zúčastniť na individuálnom základe; c) inštitúcia vymenovaná za vedúcu inštitúciu je jediným členom skupiny na účely TLTRO-III, ktorý sa môže zúčastňovať na tendroch TLTRO-III a d) bez toho, aby boli dotknuté odseky 5 a 6 tohto článku, zloženie a vedúca inštitúcia skupiny na účely TLTRO-III zostanú rovnaké pri všetkých TLTRO-III.

3. Na účasť na TLTRO-III prostredníctvom skupiny na účely TLTRO-III je potrebné splniť ďalej uvedené podmienky. a) K poslednému dňu mesiaca predchádzajúceho žiadosti uvedenej v písm. d) tohto odseku musí každý člen skupiny: i) mať úzku väzbu s iným členom skupiny v zmysle „úzkej väzby“ ako je vymedzená v článku 138 usmernenia (EÚ) 2015/510 (ECB/2014/60), pričom zmluvnou stranou, ručiteľom, emitentom alebo dlžníkom uvedenými vo vymedzení tohto pojmu sa rozumejú členovia skupiny; alebo ii) držať v súlade s nariadením Európskej centrálnej banky (ES) č. 1745/2003 (ECB/2003/9) ( 6 ) požadované rezervy v Eurosystéme nepriamo prostredníctvom iného člena skupiny, alebo byť využívaný iným členom skupiny na nepriamu držbu požadovaných rezerv v Eurosystéme. b) Skupina vymenuje jedného člena za vedúcu inštitúciu skupiny. Vedúca inštitúcia je akceptovateľnou zmluvnou stranou na účely operácií menovej politiky Eurosystému na voľnom trhu. ▼M4 c) Všetci členovia skupiny na účely TLTRO-III sú úverovými inštitúciami usadenými v členských štátoch, ktorých menou je euro, spĺňajú kritériá uvedené v písm. a), b) a c) článku 55 usmernenia (EÚ) 2015/510 (ECB/2014/60) a sú na zozname peňažných finančných inštitúcií vytvorenom na základe článku 4 nariadenia (EÚ) č. 1071/2013 (ECB/2013/33). ▼B d) Bez toho, aby bolo dotknuté písm. e), vedúca inštitúcia požiada o skupinovú účasť svoju národnú centrálnu banku v súlade s indikatívnym kalendárom pre TLTRO-III, ktorý je uverejnený na webovom sídle ECB. Žiadosť má tieto náležitosti: i) názov vedúcej inštitúcie; ii) zoznam kódov PFI a názvy všetkých inštitúcií, ktoré sa majú zahrnúť do skupiny na účely TLTRO-III; iii) vysvetlenie, aký základ má žiadosť skupiny vrátane zoznamu úzkych väzieb a vzťahov nepriamej držby rezerv medzi členmi skupiny označujúc každého člena kódom PFI; iv) v prípade členov skupiny, ktorí spĺňajú podmienky uvedené v písm. a) bod ii): písomné potvrdenie od vedúcej inštitúcie, že každý člen jej skupiny na účely TLTRO-III sa formálne rozhodol byť členom príslušnej skupiny na účely TLTRO-III a súhlasí s tým, že sa nebude zúčastňovať na TLTRO-III ako individuálna zmluvná strana alebo ako člen inej skupiny na účely TLTRO-III, spolu s vhodným dôkazom, že písomné potvrdenie od vedúcej inštitúcie vyhotovili osoby na to plne oprávnené. Vedúca inštitúcia môže vyhotoviť potrebné potvrdenie vo vzťahu k členom jej skupiny na účely TLTRO-III, ak existujú dohody, napr. o nepriamej držbe povinných minimálnych rezerv podľa článku 10 ods. 2 nariadenia (ES) 1745/2003 (ECB/2003/9), v ktorých sa výslovne uvádza, že príslušní členovia skupiny sa zúčastňujú na operáciách Eurosystému na voľnom trhu výlučne prostredníctvom vedúcej inštitúcie. Príslušná národná centrálna banka môže v spolupráci s národnými centrálnymi bankami príslušných členov skupiny skontrolovať platnosť takéhoto písomného potvrdenia a v) v prípade člena skupiny, na ktorého sa vzťahuje písm. a) bod i): 1) písomné potvrdenie od príslušného člena skupiny, že sa formálne rozhodol byť členom príslušnej skupiny na účely TLTRO-III a nezúčastňovať sa na TLTRO-III ako individuálna zmluvná strana alebo ako člen iných skupín na účely TLTRO-III a 2) vhodný dôkaz, potvrdený národnou centrálnou bankou príslušného člena skupiny o tom, že toto formálne rozhodnutie bolo prijaté na najvyššej úrovni rozhodovania podnikovej štruktúry člena, napr. na úrovni predstavenstva alebo rovnocenného orgánu, v súlade so všetkými platnými právnymi predpismi. e) Skupina na účely TLTRO-II podľa rozhodnutia EÚ 2016/810 (ECB/2016/10) sa môže zúčastniť na TLTRO-III ako skupina na účely TLTRO-III, ak jej vedúca inštitúcia predloží príslušnej národnej centrálnej banky písomné oznámenie v tomto zmysle v súlade s indikatívnym kalendárom pre TLTRO-II, ktorý je uverejnený na webovom sídle ECB. Oznámenie má tieto náležitosti: i) zoznam členov skupiny na účely TLTRO-II, ktorí sa formálne rozhodli byť členmi príslušnej skupiny na účely TLTRO-III a nezúčastňovať sa na TLTRO-III ako individuálna zmluvná strana alebo ako člen inej skupiny na účely TLTRO-III. V prípade členov skupiny, ktorí spĺňajú podmienky uvedené v písm. a) bod ii), môže vedúca inštitúcia poskytnúť potrebné oznámenie, ak existujú dohody v zmysle písm. d) bod iv), v ktorých sa výslovne uvádza, že príslušní členovia skupiny sa zúčastňujú na operáciách Eurosystému na voľnom trhu výlučne prostredníctvom vedúcej inštitúcie. Príslušná národná centrálna banka môže v spolupráci s národnými centrálnymi bankami príslušných členov skupiny skontrolovať platnosť takéhoto zoznamu a ii) vhodný dôkaz, že oznámenie vyhotovili osoby na to plne oprávnené, ktorý môže vyžiadať národná centrálna banka vedúcej inštitúcie. f) Vedúca inštitúcia príjme potvrdenie od svojej národnej centrálnej banky, že skupina na účely TLTRO-III sa uznáva. Skôr, než príslušná národná centrálna banka vydá takéto potvrdenie, môže požiadať vedúcu inštitúciu, aby poskytla všetky dodatočné informácie, ktoré sú relevantné pre posúdenie potenciálnej skupiny na účely TLTRO-III. Pri posudzovaní žiadosti skupiny príslušná národná centrálna banka zohľadní aj potrebné hodnotenie členov skupiny národnými centrálnymi bankami, ako napr. overenie dokumentácie poskytnutej v súlade s písm. d), prípadne e).

Úverové inštitúcie podliehajúce konsolidovanému dohľadu vrátane pobočiek rovnakej úverovej inštitúcie sa na účely tohto rozhodnutia tiež považujú za vhodných žiadateľov o uznanie skupiny na účely TLTRO-III, pričom sa od nich vyžaduje, aby primerane spĺňali podmienky uvedené v tomto článku. Toto umožňuje, aby takéto inštitúcie vytvorili skupiny na účely TLTRO-III, ak sú súčasťou rovnakej právnickej osoby. Na účely potvrdenia o vytvorení alebo zmene zloženia skupiny na účely TLTRO-III tohto typu sa uplatňujú ustanovenia odseku 3 písm. d) bodu v) a odseku 6 písm. b) bodu ii) podbodu 5.

4. Ak jedna alebo viacero inštitúcií zahrnutých do žiadosti o uznanie skupiny na účely TLTRO-III nespĺňa podmienky odseku 3, príslušná národná centrálna banka môže čiastočne zamietnuť žiadosť navrhovanej skupiny. Inštitúcia, ktorá podala žiadosť, sa v takom prípade môže rozhodnúť, že bude konať ako skupina na účely TLTRO-III v zložení obmedzenom na tých členov skupiny, ktorí spĺňajú nevyhnutné podmienky, alebo vezme žiadosť o uznanie skupiny na účely TLTRO-III späť.

5. Vo výnimočných prípadoch sa môže Rada guvernérov z objektívnych dôvodov rozhodnúť, že sa odchýli od podmienok uvedených v odsekoch 2 a 3.

▼M4

5a. Vo výnimočných prípadoch, keď existujú objektívne dôvody, môže Rada guvernérov rozhodnúť, že inštitúciám, ktoré sa už zúčastnili na TLTRO-III individuálne, umožní zúčastňovať sa na budúcich TLTRO-III v rámci skupiny tak, že vytvoria skupinu na účely TLTRO-III.

▼B

6. Bez toho, aby bol dotknutý odsek 5, sa zloženie skupiny uznanej v súlade s odsekom 3 môže zmeniť za týchto okolností: a) Ak člen skupiny na účely TLTRO-II prestane spĺňať požiadavky uvedené v odseku 3 písm. a) alebo c), bude zo skupiny vylúčený. Národná centrálna banka príslušného člena skupiny oznámi vedúcej inštitúcii skupiny, že člen skupiny nespĺňa tieto požiadavky. V takýchto prípadoch oznámi dotknutá vedúca inštitúcia príslušnej národnej centrálnej banke zmenu postavenia člena jej skupiny. b) Ak sa vo vzťahu ku skupine na účely TLTRO-III vytvorili dodatočné úzke väzby alebo nepriame držby požadovaných rezerv v Eurosystéme po uplynutí posledného dňa mesiaca predchádzajúceho žiadosti uvedenej v odseku 3 písm. d), zloženie skupiny TLTRO-III sa môže zmeniť, aby zodpovedalo jej rozšíreniu o nového člena, a to za predpokladu, že: i) vedúca inštitúcia požiada svoju národnú centrálnu banku o uznanie zmeny v zložení skupiny na účely TLTRO-III v súlade s indikatívnym kalendárom pre TLTRO-III, ktorý je uverejnený na webovom sídle ECB; ii) žiadosť podľa bodu i) má tieto náležitosti: 1) názov vedúcej inštitúcie; 2) zoznam kódov PFI a názvy všetkých inštitúcií, ktoré sa majú zahrnúť do nového zloženia skupiny na účely TLTRO-III; 3) vysvetlenie, aký základ má žiadosť vrátane podrobných informácií o zmenách úzkych väzieb a vzťahov nepriamej držby rezerv medzi členmi skupiny označujúc každého člena kódom PFI; 4) v prípade členov skupiny, na ktorých sa vzťahuje odsek 3 písm. a) bod ii): písomné potvrdenie od vedúcej inštitúcie, že každý člen jej skupiny na účely TLTRO-III sa formálne rozhodol byť členom príslušnej skupiny na účely TLTRO-III a nezúčastňovať sa na TLTRO-III ako individuálna zmluvná strana alebo ako člen inej skupiny na účely TLTRO-III; Vedúca inštitúcia môže vyhotoviť potrebné potvrdenie vo vzťahu k členom jej skupiny na účely TLTRO-III, ak existujú dohody, napr. o nepriamej držbe povinných minimálnych rezerv podľa článku 10 ods. 2 nariadenia (ES) 1745/2003 (ECB/2003/9), v ktorých sa výslovne uvádza, že príslušní členovia skupiny sa zúčastňujú na operáciách Eurosystému na voľnom trhu výlučne prostredníctvom vedúcej inštitúcie. Príslušná národná centrálna banka môže v spolupráci s národnými centrálnymi bankami príslušných členov skupiny skontrolovať platnosť takéhoto písomného potvrdenia a 5) v prípade členov skupiny, na ktorých sa vzťahuje odsek 3 písm. a) bod i), písomné potvrdenie od každého ďalšieho člena, že sa formálne rozhodol byť členom príslušnej skupiny na účely TLTRO-III a nezúčastňovať sa na TLTRO-III ako individuálna zmluvná strana alebo ako člen inej skupiny na účely TLTRO-III a písomné potvrdenie od každého člena skupiny na účely TLTRO-III, ktorý je súčasťou starého aj nového zloženia, že formálne súhlasí s novým zložením skupiny na účely TLTRO-III, spolu s vhodným dôkazom, potvrdeným národnou centrálnou bankou príslušného člena skupiny, ako sa podrobne uvádza v odseku 3 písm. d) bod v) a iii) vedúca inštitúcia prijala od svojej národnej centrálnej banky potvrdenie, že zmenená skupina na účely TLTRO-III sa uznáva. Skôr, než príslušná národná centrálna banka vydá takéto potvrdenie, môže požiadať vedúcu inštitúciu, aby poskytla všetky dodatočné informácie, ktoré sú relevantné pre posúdenie nového zloženia skupiny na účely TLTRO-III. Pri posudzovaní žiadosti skupiny musí príslušná národná centrálna banka zohľadniť aj potrebné hodnotenie členov skupiny národnými centrálnymi bankami, ako napr. overenie dokumentácie poskytnutej v súlade s bodom ii). c) Ak po poslednom dni mesiaca predchádzajúceho žiadosti uvedenej v odseku 3 písm. d) dôjde v súvislosti so skupinou na účely TLTRO-III k zlúčeniu alebo splynutiu, prevzatiu alebo rozdeleniu, ktoré sa týka členov skupiny na účely TLTRO-III, a výsledkom tejto operácie nie sú zmeny v súbore akceptovateľných úverov, zloženie skupiny na účely TLTRO-III sa môže zmeniť tak, aby zohľadnilo zlúčenie alebo splynutie, prevzatie alebo rozdelenie, ak sú splnené podmienky uvedené v písm. b).

▼M4

7. Ak zmeny v zložení skupiny na účely TLTRO-III akceptovala v súlade s odsekom 5 Rada guvernérov, vytvorila sa nová skupina na účely TLTRO v súlade s odsekom 5a, alebo ak sa zmeny v zložení skupiny na účely TLTRO-III uskutočnili v súlade s odsekom 6, uplatňujú sa, pokiaľ Rada guvernérov nerozhodne inak, tieto ustanovenia: a) vedúca inštitúcia sa môže v súvislosti so zmenami, na ktoré sa vzťahuje odsek 5, odsek 5a alebo odsek 6 písm. b) alebo c), zúčastniť na TLTRO-III v novom zložení svojej skupiny na účely TLTRO-III až po získaní potvrdenia od svojej národnej centrálnej banky, že nové zloženie skupiny na účely TLTRO-III sa uznáva a b) inštitúcia, ktorá prestane byť členom skupiny na účely TLTRO-III sa nesmie zúčastniť na žiadnych ďalších TLTRO-III, ani individuálne a ani ako člen ďalšej skupiny na účely TLTRO-III okrem prípadov, keď predloží novú žiadosť o účasť v súlade s odsekmi 1, 3 alebo 6.

▼B

8. Ak vedúca inštitúcia prestane byť akceptovateľnou zmluvnou stranou na účely operácií menovej politiky Eurosystému na voľnom trhu, jej skupina prestane byť uznávaná ako skupina na účely TLTRO-III a táto vedúca inštitúcia je povinná splatiť všetky sumy požičané v rámci TLTRO-III.

Článok 4

Objem úverov, limit ponuky a hraničné hodnoty

1. Objem úverov, ktoré je oprávnený čerpať individuálny účastník, sa vypočítava na základe údajov o úveroch v spojení s referenčnou hodnotou zostatku individuálneho účastníka. Objem úverov, ktoré je oprávnený čerpať účastník – vedúca inštitúcia skupiny na účely TLTRO-III, sa vypočítava na základe agregovaných údajov o úveroch v spojení s referenčnou hodnotou zostatku všetkých členov skupiny na účely TLTRO-III.

▼M4

2. Objem úverov každého účastníka sa rovná 55 % celkovej referenčnej hodnoty zostatku po odpočítaní všetkých súm požičaných týmto účastníkom TLTRO-III v rámci TLTRO-II uskutočnených na základe rozhodnutia (EÚ) 2016/810 (ECB/2016/10) a k dátumu vyrovnania TLTRO-III stále nesplatených a to s ohľadom na akékoľvek právne záväzné oznámenie o predčasnom splatení, ktoré účastník predloží v súlade s článkom 6 rozhodnutia (EÚ) 2016/810 (ECB/2016/10). Príslušné technické výpočty sú uvedené v prílohe I.

▼B

3. Ak člen skupiny na účely TLTRO, ktorá bola uznaná na účely TLTRO-II podľa rozhodnutia (EÚ) 2016/810 (ECB/2016/10), nemá záujem byť členom príslušnej skupiny na účely TLTRO-III, považuje sa táto úverová inštitúcia na účely výpočtu objemu úverov TLTRO-III pre túto inštitúciu ako individuálneho účastníka za inštitúciu, ktorá si požičala v rámci TLTRO-II sumu, ktorá sa rovná sume požičanej v rámci TLTRO-II vedúcou inštitúciou skupiny na účely TLTRO-II a ktorá ešte nebola splatená k dátumu vyrovnania TLTRO-III vynásobenej pomerom akceptovateľných úverov dotknutého člena k akceptovateľným úverom skupiny na účely TLTRO-II k 31. januáru 2016. Na účely výpočtu objemu úverov vedúcej inštitúcie v rámci TLTRO-III sa táto suma odpočíta od sumy, ktorá sa považuje za požičanú príslušnou skupinou na účely TLTRO-III v rámci TLTRO-II.

▼M4

4. Limit ponuky každého účastníka v rámci každej TLTRO-III sa rovná jeho objemu úverov zníženému o sumy požičané v rámci predchádzajúcich TLTRO-III a zvýšenému o sumy, ktoré účastník splatil v rámci postupu predčasného splatenia stanoveného v článku 5a, alebo v súvislosti s ktorými účastník záväzne oznámil príslušnej národnej centrálnej banke, že ich má v úmysle splatiť v rámci postupu predčasného splatenia stanoveného v článku 5a. Táto výsledná suma sa považuje za najvyšší limit ponuky každého účastníka, pričom sa uplatňujú pravidlá pre ponuky prevyšujúce limit maximálnej ponuky ustanovené v článku 36 usmernenia 2015/510 (ECB/2014/60). Príslušné technické výpočty sú uvedené v prílohe I.

▼B

5. Hraničná hodnota čistých pohľadávok účastníka sa určí na základe akceptovateľných čistých pohľadávok za prvé referenčné obdobie nasledovne: a) v prípade účastníkov, ktorí vykazujú kladnú alebo nulovú výšku akceptovateľných čistých pohľadávok za prvé referenčné obdobie, sa hraničná hodnota čistých pohľadávok rovná nule; b) v prípade účastníkov, ktorí vykazujú zápornú výšku akceptovateľných čistých pohľadávok za prvé referenčné obdobie, sa hraničná hodnota čistých pohľadávok rovná akceptovateľným čistým pohľadávkam za prvé referenčné obdobie.

Príslušné technické výpočty sú uvedené v prílohe I. Hraničná hodnota čistých pohľadávok pre účastníkov, ktorým boli udelené bankové licencie po 28. februára 2019, je nula, pokiaľ Rada guvernérov vzhľadom na objektívne odôvodnené okolnosti nerozhodne inak.

6. Hraničná hodnota zostatku účastníka sa stanoví ako súčet zostatkov akceptovateľných úverov k 31. marcu 2019 a hraničnej hodnoty čistých pohľadávok. Príslušné technické výpočty sú uvedené v prílohe I.

▼M4

Článok 5

Úroky

1. Úroková sadzba pre sumy požičané v rámci každej z prvých siedmich TLTRO-III účastníkmi, ktorých akceptovateľné čisté pohľadávky počas osobitného referenčného obdobia dosiahnu alebo prekročia hraničnú hodnotu čistých pohľadávok, a počas ďalšieho osobitného referenčného obdobia sú ich akceptovateľné čisté pohľadávky nižšie ako hraničná hodnota čistých pohľadávok, sa vypočíta za podmienok stanovených v článku 6 ods. 3a, takto: a) počas obdobia s osobitnou úrokovou sadzbou je úrokovou sadzbou priemerná sadzba pre jednodňové sterilizačné operácie počas tohto obdobia mínus 50 bázických bodov. Výsledná úroková sadzba nesmie byť v žiadnom prípade vyššia ako mínus 100 bázických bodov; b) počas ďalšieho obdobia s osobitnou úrokovou sadzbou je úrokovou sadzbou nižšia z týchto sadzieb: i) priemerná úroková sadzba pre hlavné refinančné operácie počas tohto obdobia mínus 50 bázických bodov a ii) priemerná sadzba pre jednodňové sterilizačné operácie počas trvania príslušnej TLTRO-III a c) počas zostávajúceho času trvania príslušnej TLTRO-III je úrokovou sadzbou priemerná sadzba pre jednodňové sterilizačné operácie počas trvania príslušnej TLTRO-III.

2. Úroková sadzba pre sumy požičané v rámci každej z prvých siedmich TLTRO-III účastníkmi, ktorých akceptovateľné čisté pohľadávky sú počas osobitného referenčného obdobia a počas ďalšieho osobitného referenčného obdobia nižšie ako hraničná hodnota čistých pohľadávok, ale počas druhého referenčného obdobia hraničnú hodnotu čistých pohľadávok prekročia, sa vypočíta takto: a) počas obdobia s osobitnou úrokovou sadzbou je úrokovou sadzbou nižšia z týchto sadzieb: i) priemerná úroková sadzba pre hlavné refinančné operácie počas tohto obdobia mínus 50 bázických bodov a ii) úroková sadzba vypočítaná v závislosti od odchýlky od hraničnej hodnoty zostatku, ako sa uvádza v písmene c); b) počas ďalšieho obdobia s osobitnou úrokovou sadzbou je úrokovou sadzbou nižšia z týchto sadzieb: i) priemerná úroková sadzba pre hlavné refinančné operácie počas tohto obdobia mínus 50 bázických bodov a ii) úroková sadzba vypočítaná v závislosti od odchýlky od hraničnej hodnoty zostatku, ako sa uvádza v písmene c) a c) počas zostávajúceho času trvania príslušnej TLTRO-III je úroková sadzba nižšia ako priemerná úroková sadzba pre hlavné refinančné operácie počas trvania príslušnej TLTRO-III a môže v závislosti od odchýlky od hraničnej hodnoty zostatku klesnúť až na úroveň priemernej sadzby pre jednodňové sterilizačné operácie počas trvania príslušnej TLTRO-III.

3. Úroková sadzba pre sumy požičané v rámci každej z prvých siedmich TLTRO-III účastníkmi, ktorých akceptovateľné čisté pohľadávky sú počas druhého referenčného obdobia, počas osobitného referenčného obdobia a počas ďalšieho osobitného referenčného obdobia nižšie ako hraničná hodnota čistých pohľadávok, sa vypočíta takto: a) počas obdobia s osobitnou úrokovou sadzbou je úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov; b) počas ďalšieho obdobia s osobitnou úrokovou sadzbou je úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov a c) počas zostávajúceho času trvania príslušnej TLTRO-III je úrokovou sadzbou priemerná úroková sadzba pre hlavné refinančné operácie počas trvania príslušnej TLTRO-III.

3a. Bez toho, aby boli dotknuté odseky 1 až 3, úroková sadzba pre sumy požičané v rámci každej z prvých siedmich TLTRO-III účastníkmi, ktorých akceptovateľné čisté pohľadávky počas ďalšieho osobitného referenčného obdobia dosiahnu alebo prekročia hraničnú hodnotu čistých pohľadávok, sa vypočíta za podmienok stanovených v článku 6 ods. 3b takto: a) počas obdobia do 23. júna 2020 sa úroková sadzba vypočíta podľa odseku 1 písm. c), odseku 2 písm. c) alebo odseku 3 písm. c); b) počas obdobia osobitnej úrokovej sadzby sa úroková sadzba vypočíta podľa odseku 1 písm. a), odseku 2 písm. a) alebo odseku 3 písm. a); c) počas ďalšieho obdobia s osobitnou úrokovou sadzbou je úrokovou sadzbou priemerná sadzba pre jednodňové sterilizačné operácie počas tohto obdobia mínus 50 bázických bodov. Výsledná úroková sadzba nesmie byť v žiadnom prípade vyššia ako mínus 100 bázických bodov a d) počas obdobia po 23. júni 2022 je úrokovou sadzbou priemerná sadzba pre jednodňové sterilizačné operácie počas trvania príslušnej TLTRO-III.

3b. Úroková sadzba pre sumy požičané v rámci ôsmej alebo nasledujúcich TLTRO-III účastníkmi, ktorých akceptovateľné čisté pohľadávky počas ďalšieho osobitného referenčného obdobia dosiahnu alebo prekročia hraničnú hodnotu čistých pohľadávok, sa vypočíta za podmienok stanovených v článku 6 ods. 3b takto: a) počas ďalšieho obdobia s osobitnou úrokovou sadzbou je úrokovou sadzbou priemerná sadzba pre jednodňové sterilizačné operácie počas tohto obdobia mínus 50 bázických bodov. Výsledná úroková sadzba nesmie byť v žiadnom prípade vyššia ako mínus 100 bázických bodov a b) počas zostávajúceho času trvania príslušnej TLTRO-III je úrokovou sadzbou priemerná sadzba pre jednodňové sterilizačné operácie počas trvania príslušnej TLTRO-III.

3c. Úroková sadzba pre sumy požičané v rámci ôsmej alebo nasledujúcich TLTRO-III účastníkmi, ktorých akceptovateľné čisté pohľadávky počas osobitného referenčného obdobia sú nižšie ako hraničná hodnota čistých pohľadávok, sa vypočíta takto: a) počas ďalšieho obdobia s osobitnou úrokovou sadzbou je úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov a b) počas zostávajúceho času trvania príslušnej TLTRO-III je úrokovou sadzbou priemerná úroková sadzba pre hlavné refinančné operácie počas trvania príslušnej TLTRO-III.

4. Podrobnosti týkajúce sa výpočtu úrokových sadzieb sú uvedené v prílohe I. Výsledná úroková sadzba a príslušné údaje týkajúce sa jej výpočtu sa účastníkom oznámia v súlade s indikatívnym kalendárom pre TLTRO-III uverejneným na webovom sídle ECB.

5. Úroky sú splatné spätne pri splatnosti každej TLTRO-III alebo prípadne pri predčasnom splatení, ako sa uvádza v článku 5a.

6. Ak je účastník vzhľadom na uplatnenie prostriedkov nápravy, ktoré má národná centrálna banka k dispozícii na základe zmluvnej alebo zákonnej úpravy, povinný splatiť zostatky z jednej z prvých siedmich TLTRO-III predtým, ako sa mu oznámia údaje týkajúce sa úrokov za druhé a osobitné referenčné obdobie, úrokovou sadzbou pre sumy, ktoré si tento účastník požičal v rámci každej TLTRO-III a ktoré podliehajú povinnému splateniu, je: a) na obdobie s osobitnou úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov, b) na ďalšie obdobie s osobitnou úrokovou sadzbou priemerná úroková sadzba pre hlavné refinančné operácie počas tohto obdobia mínus 50 bázických bodov a c) na zostávajúci čas trvania príslušnej TLTRO-III priemerná úroková sadzba hlavnej refinančnej operácie počas trvania príslušnej TLTRO-III až do dátumu, ku ktorému národná centrálna banka požiadala o splatenie. Ak sa o splatenie požiada po tom, ako sa účastníkovi oznámili údaje týkajúce sa úrokov za druhé a osobitné referenčné obdobie, ale predtým, ako sa účastníkovi oznámia údaje o úrokovej sadzbe týkajúce sa ďalšieho osobitného referenčného obdobia, určí sa úroková sadzba pre sumy požičané týmto účastníkom v rámci každej z prvých siedmich TLTRO-III, ktoré podliehajú povinnému splateniu v súlade s odsekmi 1 až 3. Ak sa o splatenie požiada po tom, ako sa účastníkovi oznámili údaje týkajúce sa úrokov za ďalšie osobitné referenčné obdobie, určí sa úroková sadzba pre požičané sumy, ktoré má tento účastník splatiť v rámci každej z prvých siedmich TLTRO-III, v súlade s odsekmi 1 až 3a.

Ak je účastník vzhľadom na uplatnenie prostriedkov nápravy, ktoré má národná centrálna banka k dispozícii na základe zmluvnej alebo zákonnej úpravy, povinný splatiť zostatky z TLTRO-III v ôsmej alebo nasledujúcich TLTRO-III predtým, ako sa mu oznámi výsledná úroková sadzba pre ďalšie osobitné referenčné obdobie, určí sa úroková sadzba pre sumy požičané týmto účastníkom v rámci ôsmej a nasledujúcich TLTRO-III v súlade s odsekom 3c. Ak sa o splatenie požiada po tom, ako sa účastníkovi oznámili údaje týkajúce sa úroku počas ďalšieho osobitného referenčného obdobia, určí sa úroková sadzba pre požičané sumy, ktoré má tento účastník splatiť v rámci ôsmej a nasledujúcich TLTRO-III, v súlade s odsekmi 3b a 3c.

7. Ak zmluvné strany dobrovoľne predčasne splatia sumy požičané v rámci jednej z prvých siedmich TLTRO-III v súlade s článkom 5a predtým, ako im boli oznámené údaje týkajúce sa úrokov za ďalšie osobitné referenčné obdobie, úroková sadzba za ďalšie obdobie s osobitnou úrokovou sadzbou sa vypočíta v súlade s odsekom 1 písm. b), odsekom 2 písm. b) a odsekom 3 písm. b).

▼M1

Článok 5a

Predčasné splatenie

▼M4

1. Pokiaľ ide o prvých sedem TLTRO-III, od septembra 2021 budú mať účastníci po 12 mesiacoch od vyrovnania každej TLTRO-III možnosť štvrťročne ešte pred splatnosťou ukončiť dotknutú TLTRO-III, alebo znížiť jej objem. Pokiaľ ide o ôsmu a nasledujúce TLTRO-III majú účastníci túto možnosť štvrťročne od júna 2022.

▼M1

2. Dátumy predčasného splatenia sa budú zhodovať s dátumom vyrovnania hlavných refinančných operácií Eurosystému, pričom konkrétne dátumy bližšie určí Eurosystém.

▼M4

3. Aby mohol účastník využiť postup predčasného splatenia, oznámi príslušnej národnej centrálnej banke svoj zámer splatiť úver v deň predčasného splatenia s využitím uvedeného postupu najmenej dva týždne pred dátumom predčasného splatenia.

4. Oznámenie podľa odseku 3 sa pre dotknutého účastníka stáva záväzným dva týždne pred dňom predčasného splatenia, ktorý je v ňom určený. Ak účastník čiastočne alebo úplne nevyrovná sumu splatnú ku dňu splatnosti podľa postupu predčasného splatenia, môže to mať za následok uloženie finančnej pokuty. Príslušná finančná pokuta sa vypočíta v súlade s prílohou VII k usmerneniu (EÚ) 2015/510 (ECB/2014/60) a zodpovedá finančnej pokute, ktorá sa ukladá v prípade nesplnenia povinnosti primerane zabezpečiť a vyrovnať sumu, ktorá bola zmluvnej strane pridelená v súvislosti s reverznými transakciami na účely menovej politiky. Uložením finančných pokút nie je dotknuté právo národnej centrálnej banky uplatniť prostriedky nápravy, ak nastane prípad zlyhania podľa článku 166 usmernenia (EÚ) 2015/510 (ECB/2014/60).

▼B

Článok 6

Požiadavky na vykazovanie

▼M4

1. Každý účastník TLTRO-III predkladá príslušnej národnej centrálnej banke na základe formulárov na vykazovanie uvedených v prílohe II tieto údaje: a) referenčnú hodnotu zostatku na účely stanovenia objemu úverov a limitov ponuky účastníka a údaje týkajúce sa prvého referenčného obdobia na účely stanovenia hraničných hodnôt pre účastníka (ďalej len „prvý výkaz“); b) údaje, ktoré sa týkajú i) druhého referenčného obdobia a ii) prípadne osobitného referenčného obdobia, na účely stanovenia príslušných úrokových sadzieb pre sumy požičané v rámci prvých siedmich TLTRO-III (ďalej len „druhý výkaz“) a c) údaje, ktoré sa týkajú ďalšieho osobitného referenčného obdobia, na účely stanovenia príslušných úrokových sadzieb (ďalej len „tretí výkaz“). Bez toho, aby bola dotknutá predchádzajúca veta, účastníci, ktorí sa zúčastňujú po prvý raz až na ôsmej alebo nasledujúcich TLTRO-III, predložia príslušnej národnej centrálnej banke i) prvý výkaz a ii) tretí výkaz.

▼B

2. Tieto údaje sa poskytujú v súlade s: a) indikatívnym kalendárom pre TLTRO-III, ktorý je uverejnený na webovom sídle ECB; b) usmerneniami stanovenými v prílohe II a c) minimálnymi normami pre presnosť a súlad s pojmami v zmysle prílohy IV nariadenia (EÚ) č. 1071/2013 (ECB/2013/33).

3. Účastníci, ktorí majú v úmysle zahrnúť autosekuritizované akceptovateľné úvery na účely výpočtu svojich objemov úverov, využijú túto možnosť tým, že poskytnú doplnkové položky ku všetkým autosekuritizovaným akceptovateľným úverom, ako je to podrobne uvedené v prílohe II, spolu s hodnotením týchto doplnkových položiek uskutočneným audítorom, a to v súlade s týmito pravidlami: a) Účastníci, ktorí sa zúčastnia na prvej alebo druhej operácii TLTRO-III, sa môžu zúčastniť na základe prvého výkazu, ktorý nebude obsahovať doplnkové položky. Aby však boli autosekuritizované úvery zahrnuté od druhej alebo tretej operácie do výpočtov objemu úverov a limitov ponuky účastníka, sprístupní účastník príslušnej národnej centrálnej banke doplnkové položky a hodnotenie týchto doplnkových položiek uskutočnené audítorom pred uplynutím lehoty na podanie prvého výkazu za tieto operácie uvedenej v indikatívnom kalendári pre TLTRO-III, ktorý je uverejnený na webovom sídle ECB. b) Účastníci, ktorí sa prvý raz zúčastnia na tretej alebo niektorej z nasledujúcich operácií TLTRO-III, sprístupnia príslušnej národnej centrálnej banke prvý výkaz vrátane doplnkových položiek a hodnotenie týchto doplnkových položiek uskutočnené audítorom v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB.

▼M4

3a. Účastníci, ktorí majú v úmysle využiť úrokové sadzby stanovené v článku 5 ods. 1, využijú túto možnosť tak, že v druhom výkaze osobitne poskytnú údaje týkajúce sa osobitného referenčného obdobia, ako aj výsledky hodnotenia týchto údajov vykonaného audítorom podľa článku 6 ods. 6 písm. b). Ak tieto podmienky nie sú splnené, úroková sadzba pre sumy požičané účastníkmi sa vypočíta podľa článku 5 ods. 2, 3 alebo 3a. V prípade neposkytnutia údajov týkajúcich sa osobitného referenčného obdobia a/alebo výsledkov ich hodnotenia vykonaného audítorom sa neuplatňujú žiadne sankcie.

▼M4

3b. Účastníci, ktorí majú v úmysle využiť úrokové sadzby stanovené v článku 5 ods. 3a a 3b, osobitne poskytnú v treťom výkaze údaje týkajúce sa ďalšieho osobitného referenčného obdobia, ako aj výsledky hodnotenia týchto údajov vykonaného audítorom podľa odseku 6 písm. bb) tohto článku. Ak tieto podmienky nie sú splnené, úroková sadzba pre sumy požičané účastníkmi sa vypočíta podľa článku 5 ods. 1, 2, 3 a 3c.

▼B

4. Pojmy použité vo výkazoch predložených účastníkmi sa vykladajú v súlade s vymedzením týchto pojmov v nariadení (EÚ) č. 1071/2013 (ECB/2013/33).

5. Vedúce inštitúcie skupín na účely TLTRO-III predkladajú výkazy, ktoré zohľadňujú agregované údaje týkajúce sa všetkých členov skupiny na účely TLTRO-III. Národná centrálna banka vedúcej inštitúcie alebo národná centrálna banka člena skupiny na účely TLTRO-III v spolupráci s národnou centrálnou bankou vedúcej inštitúcie môžu navyše vyžadovať, aby vedúca inštitúcia predložila neagregované údaje za každého jednotlivého člena skupiny.

▼M4

6. Každý účastník zabezpečí, aby bola kvalita údajov predložených podľa odsekov 1 až 3b vyhodnotená externým audítorom na základe týchto pravidiel: a) hodnotenie prvého výkazu audítorom sa sprístupní príslušnej národnej centrálnej banke v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB; b) výsledky hodnotenia audítora týkajúce sa druhého výkazu sa sprístupnia príslušnej národnej centrálnej banke v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB; bb) výsledky hodnotenia audítora týkajúce sa tretieho výkazu sa sprístupnia príslušnej národnej centrálnej banke v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB; c) hodnotenie audítora sa zameriava na požiadavky ustanovené v odsekoch 2, 3a, 3b a 4. Audítor najmä: i) vyhodnotí správnosť poskytnutých údajov tak, že overí, či súbor akceptovateľných úverov účastníka, v prípade vedúcej inštitúcie vrátane akceptovateľných úverov členov jej skupiny TLTRO-III, spĺňa kritériá akceptovateľnosti; ii) skontroluje, či sú vykazované údaje v súlade s usmerneniami uvedenými v prílohe II a s pojmami zavedenými nariadením (EÚ) č. 1071/2013 (ECB/2013/33); iii) skontroluje, či sú vykazované údaje v súlade s údajmi zostavenými podľa nariadenia (EÚ) č. 1071/2013 (ECB/2013/33); iv) skontroluje, či sú zavedené kontroly a postupy na overenie integrity, presnosti a konzistentnosti údajov a v) v súvislosti s doplnkovými položkami prostredníctvom postupu na zabezpečenie pozitívneho uistenia, t. j. postupu, ktorý potvrdí, že vykazované údaje sú presné a relevantné, zabezpečí, aby autosekuritizované akceptovateľné úvery, ktoré boli zahrnuté do výpočtu referenčnej hodnoty zostatku účastníka, zodpovedali príslušným cenným papierom krytým aktívami, ktoré si ponechal v rozsahu 100 %.príslušný účastník alebo člen skupiny na účely TLTRO-III, ktorý je pôvodcom autosekuritizovaných akceptovateľných úverov. V prípade účasti v rámci skupiny sa výsledky hodnotenia audítora poskytujú národným centrálnym bankám členov skupiny na účely TLTRO-III. Na žiadosť národnej centrálnej banky účastníka sa jej poskytnú podrobné výsledky hodnotenia uskutočneného podľa tohto odseku a v prípade účasti skupiny sa následne poskytnú národným centrálnym bankám členov skupiny. d) hodnotenia audítora obsahujú minimálne tieto prvky: i) druh použitého postupu pri audite; ii) obdobie, ktorého sa audit týka; iii) analyzovanú dokumentáciu; iv) opis metód, ktoré audítori použili na vykonanie úloh uvedených v písm. c); v) ak to prichádza do úvahy, identifikátory, t. j. kódy FVC a/alebo LEI, každého sekuritizačného subjektu, ktorý má v držbe autosekuritizované akceptovateľné úvery, ako sa uvádza v písm. c) bode v), a kód PFI účastníka alebo člena skupiny na účely TLTRO-III, ktorý je pôvodcom autosekuritizovaných akceptovateľných úverov; vi) prípadné opravy vykonané po uplatnení metód opísaných v bode iv); vii) potvrdenie, že údaje uvedené vo formulároch na vykazovanie sú v súlade s informáciami v interných systémoch účastníkov a viii) záverečné zistenia alebo hodnotenie externého auditu. Eurosystém môže poskytnúť ďalšie usmernenia týkajúce sa spôsobu, akým sa má uskutočniť hodnotenie audítora a v takom prípade účastníci zabezpečia, aby audítori pri hodnotení tieto usmernenia používali.

7. Pokiaľ odsek 8 neustanovuje inak, po zmene v zložení skupiny na účely TLTRO-III alebo po tom, ako dôjde k reorganizácii podnikovej štruktúry, ktorá má vplyv na súbor akceptovateľných úverov účastníka, predloží sa prepracovaný prvý výkaz v súlade s pokynmi prijatými od národnej centrálnej banky účastníka a v súlade s nasledujúcimi ustanoveniami. a) Ak dôjde pred 31. marcom 2021 k zmene zloženia skupiny na účely TLTRO-III alebo k reorganizácii podniku, prepracovaný prvý výkaz sa predloží v lehote stanovenej v indikatívnom kalendári pre TLTRO-III uverejnenom na webovom sídle ECB pre TLTRO-III, ktorá nasleduje po zmene zloženia skupiny na účely TLTRO-III alebo reorganizácii podniku; b) Ak dôjde k zmene zloženia skupiny na účely TLTRO-III alebo k reorganizácii podniku medzi 1. aprílom 2021 a lehotou, v ktorej môžu vedúce inštitúcie požiadať svoju národnú centrálnu banku o uznanie zmeny v zložení skupiny na účely TLTRO-III, stanovenou pre poslednú TLTRO-III v indikatívnom kalendári pre TLTRO-III uverejnenom na webovom sídle ECB, prepracovaný prvý výkaz sa predloží v lehote stanovenej v indikatívnom kalendári pre TLTRO-III uverejnenom na webovom sídle ECB pre TLTRO-III, ktorá nasleduje po zmene zloženia skupiny na účely TLTRO-III alebo reorganizácii podniku; c) Ak dôjde k zmene zloženia skupiny na účely TLTRO-III alebo reorganizácii podniku medzi lehotou, v ktorej majú vedúce inštitúcie požiadať svoju národnú centrálnu banku o uznanie zmeny v zložení skupiny na účely TLTRO-III, stanovenou pre poslednú TLTRO-III v indikatívnom kalendári pre TLTRO-III uverejnenom na webovom sídle ECB, a 31. decembrom 2021, prepracovaný prvý výkaz sa predloží v lehote pre predloženie výsledkov hodnotenia prvého výkazu vykonaného audítorom stanovenej v indikatívnom kalendári pre TLTRO-III uverejnenom na webovom sídle ECB pre tých účastníkov, ktorí sa zúčastňujú po prvý raz až na ôsmej alebo nasledujúcich TLTRO-III. Príslušná národná centrálna banka posúdi dopad prepracovania výkazu a príjme vhodné opatrenia. Súčasťou týchto opatrení môže byť požiadavka na splatenie požičaných súm, ktoré vzhľadom na zmenu zloženia skupiny na účely TLTRO-III alebo vzhľadom na reorganizáciu podnikovej štruktúry prevyšujú príslušný objem úverov. Dotknutý účastník, vrátane prípadného novovytvoreného subjektu na základe reorganizácie podnikovej štruktúry, poskytne dodatočné informácie, o ktoré príslušná národná centrálna banka požiada za účelom posúdenia dopadu prepracovania výkazu.

8. Odchylne od odseku 7 sa prepracovanie prvého výkazu nevyžaduje, ale príslušný dopad na akceptovateľné úvery sa môže zaznamenať v druhom výkaze alebo v treťom výkaze ako úprava v prípadoch, keď: a) reorganizácia podnikovej štruktúry zahŕňa inštitúcie, na ktoré sa pred reorganizáciou podnikovej štruktúry vzťahovali opatrenia v oblasti dohľadu alebo opatrenia na riešenie krízových situácií, a tieto opatrenia, ako potvrdila príslušná národná centrálna banka, v skutočnosti obmedzovali ich schopnosť požičať si minimálne počas polovice druhého referenčného obdobia, prípadne počas polovice ďalšieho osobitného referenčného obdobia; b) reorganizácia podniku zahŕňa prevzatie úverovej inštitúcie, ktorá nie je účastníkom ani členom skupiny na účely TLTRO-III, účastníkom alebo členom skupiny na účely TLTRO-III, ktoré bolo dokončené v posledných šiestich mesiacoch ďalšieho osobitného referenčného obdobia; alebo c) príslušná národná centrálna banka posúdi dopad zmeny zloženia skupiny alebo reorganizácie podnikovej štruktúry tak, že prepracovanie prvého výkazu nie je potrebné.

V prípadoch uvedených v písmenách b) a c) sa účastníci môžu rozhodnúť, že prepracujú prvý výkaz s cieľom zohľadniť reorganizáciu podnikovej štruktúry.

▼M4

8a. Účastníci zabezpečia, aby bola kvalita údajov predložených v prepracovaných prvých výkazoch, ktoré je potrebné predložiť podľa odseku 7, vyhodnotená externým audítorom na základe pravidiel stanovených v odseku 6. Tieto hodnotenia audítora sa sprístupnia príslušnej národnej centrálnej banke v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB.

▼B

9. Údaje poskytnuté účastníkmi podľa tohto článku môže Eurosystém použiť na implementáciu rámca TLTRO-III, ako aj na analýzu efektívnosti tohto rámca a na iné analytické potreby Eurosystému. Na tieto účely si národné centrálne banky, ktoré prijímajú údaje vykazované podľa tohto článku, môžu tieto údaje navzájom poskytovať v rámci Eurosystému. Údaje vykazované podľa tohto článku sa tiež môžu v rámci Eurosystému navzájom sprístupňovať za účelom overenia poskytnutých údajov.

▼M4

„Článok 7

Nedodržanie požiadaviek na vykazovanie

1. Ak účastník nepredloží výkaz alebo nedodrží požiadavky týkajúce sa auditu, alebo ak sa vo vykázaných údajoch zistia chyby, uplatňujú sa tieto ustanovenia: a) Ak účastník nesprístupní príslušnej národnej centrálnej banke prvý výkaz v príslušnej lehote, jeho objem úverov sa stanoví na nulu. b) Ak účastník nesprístupní príslušnej národnej centrálnej banke výsledky hodnotenia prvého výkazu audítorom v príslušnej lehote uvedenej v indikatívnom kalendári pre TLTRO-III, ktorý je uverejnený na webovom sídle ECB, účastník splatí všetky nesplatené sumy úverov v rámci TLTRO-III v deň vyrovnania nasledujúcej hlavnej refinančnej operácie s úrokovou sadzbou vo výške priemernej sadzby hlavnej refinančnej operácie počas trvania každej príslušnej TLTRO-III do dátumu vyrovnania splatenia, okrem obdobia s osobitnou úrokovou sadzbou a ďalšieho obdobia s osobitnou úrokovou sadzbu, kedy sa uplatní priemerná sadzba hlavných refinančných operácií počas každého z týchto období mínus 50 bázických bodov. c) Ak účastník jednej z prvých siedmich TLTRO-III v príslušnej lehote nesprístupní príslušnej národnej centrálnej banke v druhom výkaze údaje týkajúce sa druhého referenčného obdobia, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III okrem obdobia s osobitnou úrokovou sadzbou a ďalšieho obdobia s osobitnou úrokovou sadzbou, kedy sa uplatňuje priemerná sadzba hlavných refinančných operácií počas každého z týchto období mínus 50 bázických bodov. Bez toho, aby bola dotknutá predchádzajúca veta, ak účastník poskytne v druhom výkaze údaje len za osobitné referenčné obdobie a ich hodnotenie vykonané audítorom a ak akceptovateľné čisté pohľadávky účastníka počas osobitného referenčného obdobia dosiahnu alebo prekročia hraničnú hodnotu čistých pohľadávok, úroková sadzba pre sumy požičané účastníkom sa vypočíta podľa článku 5 ods. 1 alebo 3a za podmienok stanovených v článku 6 ods. 3a a 3b. Účastníkovi takisto vzniká pokuta vo výške 500 EUR denne až do predloženia druhého výkazu, maximálne do výšky 15 000 EUR. Pokuta sa akumuluje a príslušná národná centrálna banka ju účtuje po prijatí druhého výkazu, alebo keď sa dosiahne maximálna výška pokuty a druhý výkaz ešte nebol sprístupnený. d) Ak účastník jednej z prvých siedmich TLTRO-III v príslušnej lehote stanovenej v indikatívnom kalendári pre TLTRO-III uverejnenom na webovom sídle ECB nesprístupní príslušnej národnej centrálnej banke výsledky hodnotenia údajov v druhom výkaze týkajúcich sa druhého referenčného obdobia vykonaného audítorom, uplatňuje sa na sumy požičané účastníkom v rámci TLTRO-III priemerná sadzba hlavnej refinančnej operácie počas trvania každej príslušnej TLTRO-III okrem obdobia s osobitnou úrokovou sadzbou a ďalšieho obdobia s osobitnou úrokovou sadzbou, kedy sa uplatňuje priemerná sadzba hlavných refinančných operácií počas každého z týchto období mínus 50 bázických bodov. Bez toho, aby bola dotknutá predchádzajúca veta, ak účastník poskytne údaje len za osobitné referenčné obdobie druhého výkazu a ich hodnotenie vykonané audítorom a akceptovateľné čisté pohľadávky účastníka počas osobitného referenčného obdobia dosiahnu alebo prekročia hraničnú hodnotu čistých pohľadávok, úroková sadzba pre sumy požičané účastníkom sa vypočíta podľa článku 5 ods. 1 alebo 3a za podmienok stanovených v článku 6 ods. 3a a 3b. e) Ak účastník jednej z prvých siedmich TLTRO-III nesprístupní príslušnej národnej centrálnej banke údaje v druhom výkaze týkajúce sa osobitného referenčného obdobia alebo výsledky hodnotenia údajov týkajúcich sa osobitného referenčného obdobia vykonaného audítorom v príslušnej lehote stanovenej v indikatívnom kalendári pre TLTRO-III uverejnenom na webovom sídle ECB, jeho akceptovateľné čisté pohľadávky počas osobitného referenčného obdobia sa považujú za nižšie ako hraničná hodnota čistých pohľadávok a účastník nesmie využiť úrokovú sadzbu stanovenú v článku 5 ods. 1. f) Ak účastník jednej z prvých siedmich TLTRO-III neposkytne príslušnej národnej centrálnej banke tretí výkaz v príslušnej lehote stanovenej v indikatívnom kalendári pre TLTRO-III uverejnenom na webovom sídle ECB, úroková sadzba vypočítaná podľa článku 5 ods. 1 písm. b), článku 5 ods. 2 písm. b) a článku 5 ods. 3 písm. b) sa uplatňuje počas ďalšieho obdobia s osobitnou úrokovou sadzbou na sumy požičané týmto účastníkom v rámci týchto TLTRO-III, zatiaľ čo počas obdobia po ďalšom období s osobitnou úrokovou sadzbou sa sadzba vypočíta podľa článku 5 ods. 1 písm. c), článku 5 ods. 2 písm. c) alebo článku 5 ods. 3 písm. c). Ak účastník ôsmej alebo nasledujúcich TLTRO-III neposkytne príslušnej národnej centrálnej banke tretí výkaz v príslušnej lehote, úroková sadzba, ktorá sa uplatní na sumy požičané účastníkom TLTRO-III v rámci uvedených TLTRO-III, sa vypočíta podľa článku 5 ods. 3c. V každom z prípadov uvedených v tomto písmene účastníkovi vzniká pokuta vo výške 500 EUR denne až do predloženia tretieho výkazu, maximálne do výšky 15 000 EUR. Pokuta sa akumuluje a príslušná národná centrálna banka ju účtuje po prijatí tretieho výkazu, alebo keď sa dosiahne maximálna výška pokuty a tretí výkaz ešte nebol sprístupnený. g) Ak účastník jednej z prvých siedmich TLTRO-III neposkytne príslušnej národnej centrálnej banke výsledky hodnotenia údajov týkajúcich sa tretieho výkazu vykonaného audítorom v príslušnej lehote stanovenej v indikatívnom kalendári pre TLTRO-III uverejnenom na webovom sídle ECB, úroková sadzba počas ďalšieho obdobia s osobitnou úrokovou sadzbou a počas obdobia po ďalšom období s osobitnou úrokovou sadzbou až do splatnosti alebo predčasného splatenia sa vypočíta podľa článku 5 ods. 1, 2 alebo 3. Ak účastník ôsmej alebo nasledujúcich TLTRO-III neposkytne príslušnej národnej centrálnej banke výsledky hodnotenia údajov týkajúcich sa tretieho výkazu vykonaného audítorom v príslušnej lehote stanovenej v indikatívnom kalendári pre TLTRO-III uverejnenom na webovom sídle ECB, úroková sadzba, ktorá sa uplatní na sumy požičané účastníkom TLTRO-III v rámci uvedených TLTRO-III, sa vypočíta podľa článku 5 ods. 3c. h) Ak účastník inak nesplní povinnosti stanovené v článku 6 ods. 6, 7, alebo 8a, uplatňuje sa na sumy požičané účastníkom v rámci TLTRO-III priemerná sadzba hlavných refinančných operácií počas trvania každej príslušnej TLTRO-III okrem obdobia s osobitnou úrokovou sadzbou a ďalšieho obdobia s osobitnou úrokovou sadzbou, kedy sa uplatňuje priemerná sadzba hlavných refinančných operácií počas každého z týchto období mínus 50 bázických bodov. i) Ak účastník zistí v súvislosti s auditom v zmysle článku 6 ods. 6 a 8a alebo iným spôsobom chyby v údajoch predložených vo výkazoch, a to vrátane nepresných alebo neúplných údajov, oznámi to príslušnej národnej centrálnej banke v najkratšom možnom čase. Ak boli príslušnej národnej centrálnej banke oznámené takéto chyby, nepresnosti či opomenutia, alebo tieto chyby, nepresnosti či opomenutia zistila iným spôsobom: i) poskytne účastník v najkratšej možnej lehote dodatočné informácie, o ktoré príslušná národná centrálna banka požiada za účelom posúdenia dopadu dotknutej chyby, nepresnosti či opomenutia a ii) môže príslušná národná centrálna banka prijať vhodné opatrenia, ktorých súčasťou môže byť prepočet príslušných hodnôt, ktorý môže mať vplyv na úrokovú sadzbu pre úvery účastníka v rámci TLTRO-III a požiadavka na splatenie požičaných súm, ktoré vzhľadom na chyby, nepresnosti, či opomenutia v údajoch prevyšujú objem úverov účastníka. Účastníci preukážu, že akékoľvek nedostatky zistené auditom v zmysle článku 6 ods. 6 a 9 boli napravené v údajoch vykázaných národným centrálnym bankám v lehote stanovenej príslušnou národnou centrálnou bankou, a ak sa zistia nedostatky pri hodnotení druhého alebo tretieho výkazu vykonanom audítorom, v lehote, ktorá umožní včasné oznámenie úrokových sadzieb príslušnou národnou centrálnou bankou založených na príslušných údajoch v súlade s indikatívnym kalendárom uverejneným na webovom sídle ECB.

2. Ustanoveniami odseku 1 nie je dotknutá možnosť uložiť sankcie v súlade s rozhodnutím ECB/2010/10 ( 7 ) vo vzťahu k spravodajským povinnostiam ustanoveným v nariadení (EÚ) č. 1071/2013 (ECB/2013/33).

3. Aby sa predišlo pochybnostiam, požiadavky na vykazovanie a súvisiace sankcie v prípade nedodržania požiadaviek podľa odseku 1 sa uplatňujú len vtedy, ak sa účastník zúčastňuje na TLTRO-III.

▼B

Článok 8

Nadobudnutie účinnosti

Toto rozhodnutie nadobúda účinnosť 3. augusta 2019.









PRÍLOHA I

VYKONÁVANIE TRTEJ SÉRIE CIELENÝCH DLHODOBEJŠÍCH REFINANČNÝCH OPERÁCIÍ

1. Výpočet objemu úverov a limitu ponuky

Na účastníkov jednej operácie z tretej série cielených dlhodobejších refinančných operácií (TLTRO-III), ktorí konajú individuálne alebo ako vedúca inštitúcia skupiny na účely TLTRO-III, sa vzťahuje príslušný objem úverov. Vypočítaný objem úverov sa zaokrúhľuje na najbližší násobok 10 000 EUR.

Objem úverov, ktoré je individuálny účastník oprávnený čerpať v rámci TLTRO-III, sa vypočítava na základe referenčnej hodnoty zostatku, ktorý pozostáva zo zostatkov akceptovateľných úverov a, ak sa využije možnosti podľa článku 6 ods. 3, zostatkov autosekuritizovaných akceptovateľných úverov k 28. februáru 2019. Objem úverov, ktoré je oprávnená čerpať vedúca inštitúcia skupiny na účely TLTRO-III, sa vypočítava na základe referenčnej hodnoty zostatkov všetkých členov tejto skupiny na účely TLTRO-III.

▼M4

Objem úverov sa rovná 55 % referenčnej hodnoty zostatku účastníka ( 8 ) po odpočítaní súm požičaných týmto účastníkom v rámci cielených dlhodobejších refinančných operácií uskutočnených na základe rozhodnutia (EÚ) 2016/810 (ECB/2016/10) (TLTRO-II) a k dátumu vyrovnania príslušnej TLTRO-III nesplatených, alebo nule, ak má táto suma zápornú hodnotu, t. j.:

pre k = 1,…,10.

BAk je objem úverov v TLTRO-III k (s k = 1,…,10), ORFeb 2019 je referenčná hodnota zostatku k 28. februáru 2019 a OBk je suma, ktorú si účastník požičal v rámci TLTRO-II, a ktorá je nesplatená k dátumu vyrovnania TLTRO-III k.

Limitom ponuky pre každého účastníka v rámci každej TLTRO-III je jeho objem úverov BAk znížený o sumy požičané v rámci predchádzajúcich TLTRO-III a zvýšený o sumy, ktoré účastník splatil v rámci postupu predčasného splatenia stanoveného v článku 5a, alebo v súvislosti s ktorými účastník záväzne oznámil príslušnej národnej centrálnej banke, že ich má v úmysle splatiť v rámci postupu predčasného splatenia stanoveného v článku 5a. Nech Ck je suma požičaná účastníkom v rámci TLTRO-III k, nech Rk ≥ 0 sú dobrovoľné splatenia v rámci TLTRO-III, potom Ck ≤ BLk , kde BLk je limitom ponuky pre tohto účastníka v rámci operácie k, čo je vymedzené takto:

pre k = 2,…,10.

▼B

2. Výpočet hraničných hodnôt

Nech NLm sú akceptovateľné čisté pohľadávky účastníka v kalendárnom mesiaci m vypočítané ako tok nových akceptovateľných úverov v hrubom vyjadrení v danom mesiaci mínus splatené akceptovateľné úvery, ako je to vymedzené v prílohe II.

Označme ako NLB hraničnú hodnotu čistých pohľadávok pre tohto účastníka. To je vymedzené takto:

NLB = min (NLApr 2018 + NLMay 2018 + … + NLMar 2019, 0)

To znamená, že ak majú akceptovateľné čisté pohľadávky účastníka v priebehu prvého referenčného obdobia kladnú alebo nulovú hodnotu, potom NLB = 0. Ak však majú akceptovateľné čisté pohľadávky účastníka v priebehu prvého referenčného obdobia zápornú hodnotu, potom NLB = NLApr 2018 + NLMay 2018 + … + NLMar 2019.

Označme ako OAB hraničnú hodnotu zostatku účastníka. To je vymedzené takto:

OAB = max (OLMar 2019 + NLB,0)

kde OLMar 2019 je zostatok akceptovateľných úverov ku koncu marca 2019.

▼M4

3. Výpočet úrokovej sadzby

A. Nech NLSpecial označuje hodnotu akceptovateľných čistých pohľadávok za osobitné referenčné obdobie od 1. marca 2020 do 31. marca 2021. NLSpecial = NLMar 2020 + ... + NLMar 2021

B. Nech NLADSpecial označuje hodnotu akceptovateľných čistých pohľadávok za ďalšie osobitné referenčné obdobie od 1. októbra 2020 do 31. decembra 2021. NLADSpecial = NLOct 2020 + ... + NLDec 2021

C. Označme NSMar 2021 ako sumu získanú súčtom akceptovateľných čistých pohľadávok za obdobie od 1. apríla 2019 do 31. marca 2021 a sumy zostatkov akceptovateľných úverov k 31. marcu 2019; táto suma sa vypočíta ako: NSMar 2021 = OLMar 2019 + NLApr 2019 + ... + NLMar 2021. Označme teraz EX ako percentuálnu odchýlku NSMar 2021 od hraničnej hodnoty zostatku počas obdobia od 1. Apríla 2019 do 31. Marca 2021, t. j., EX sa zaokrúhľuje na 15 desatinných miest. Ak sa OAB rovná nule, EX sa pripisuje hodnota 1,15.

D. Nech je priemer sadzby pre hlavné refinančné operácie počas trvania TLTRO-III k, ktorý je vyjadrený ako ročná percentuálna sadzba a nech je priemer sadzby pre jednodňové sterilizačné operácie počas trvania TLTRO-III, kde sa príslušná úroková sadzba vzťahuje na trvanie príslušnej TLTRO-III a je vyjadrený ako ročná percentuálna sadzba, t. j.: V uvedených rovniciach nk (pre k=1,..,10) označuje počet dní TLTRO-III k a ak sa hlavná refinančná operácia uskutočňuje v režime úplného pridelenia s pevnou sadzbou, MROk,t označuje sadzbu pre hlavnú refinančnú operáciu v deň t TLTRO-III k alebo, ak sa hlavná refinančná operácia uskutočňuje v rámci tendrov s pohyblivou úrokovou sadzbou, MROk,t označuje minimálnu sadzbu ponuky uplatnenú na hlavnú refinančnú operáciu v deň t TLTRO-III k, a v každom prípade je vyjadrená ako ročná percentuálna sadzba. V uvedených rovniciach DFk,t označuje sadzbu uplatňovanú na jednodňové sterilizačné operácie v deň t TLTRO-III k a je vyjadrená ako ročná percentuálna sadzba.

E. Nech kpre označuje obdobie od dátumu vyrovnania príslušnej TLTRO-III do 23. júna 2020, kspecial označuje obdobie s osobitnou úrokovou sadzbou od 24. júna 2020 do 23. júna 2021, kadspecial označuje ďalšie obdobie s osobitnou úrokovou sadzbou od 24. júna 2021 do 23. júna 2022 a kpost označuje obdobie od 24. júna 2022 do splatnosti príslušnej TLTRO-III alebo prípadne do dátumu jej predčasného splatenia). Nech je priemer sadzby pre hlavné refinančné operácie počas obdobia TLTRO-III k s osobitnou úrokovou sadzbou od 24. júna 2020 do 23. júna 2021, ktorý je vyjadrený ako ročná percentuálna sadzba a nech je priemer sadzby pre jednodňové sterilizačné operácie počas obdobia TLTRO-III k s osobitnou úrokovou sadzbou od 24. júna 2020 do 23. júna 2021 >, a v každom prípade je vyjadrený ako ročná percentuálna sadzba, t. j.: V uvedených rovniciach ) označuje počet dní obdobia kspecial TLTRO-III k a ak sa hlavná refinančná operácia uskutočňuje v režime úplného pridelenia s pevnou sadzbou, označuje sadzbu pre hlavnú refinančnú operáciu v deň t obdobia kspecial TLTRO-III k alebo, ak sa hlavná refinančná operácia uskutočňuje v rámci tendrov s pohyblivou úrokovou sadzbou, označuje minimálnu sadzbu ponuky uplatnenú na hlavnú refinančnú operáciu v deň t obdobia kspecial TLTRO-III k, a v každom prípade je vyjadrená ako ročná percentuálna sadzba. V uvedených rovniciach označuje sadzbu uplatňovanú na jednodňové sterilizačné operácie v deň t obdobia kspecial TLTRO-III k a je vyjadrená ako ročná percentuálna sadzba. Nech je priemer sadzby pre hlavné refinančné operácie počas ďalšieho obdobia TLTRO-III k s osobitnou úrokovou sadzbou od štvrtok, 24. júna 2021 do štvrtok, 23. júna 2022, ktorý je vyjadrený ako ročná percentuálna sadzba a nech je priemer sadzby pre jednodňové sterilizačné operácie počas ďalšieho obdobia TLTRO-III k s osobitnou úrokovou sadzbou od štvrtok, 24. júna 2021 do štvrtok, 23. júna 2022 >, a v každom prípade je vyjadrený ako ročná percentuálna sadzba, t. j.: V uvedených rovniciach označuje počet dní obdobia kadspecial TLTRO-III k a ak sa hlavná refinančná operácia uskutočňuje v režime úplného pridelenia s pevnou sadzbou, označuje sadzbu pre hlavnú refinančnú operáciu v deň t obdobia kadspecial TLTRO-III k alebo, ak sa hlavná refinančná operácia uskutočňuje v rámci tendrov s pohyblivou úrokovou sadzbou, označuje minimálnu sadzbu ponuky uplatnenú na hlavnú refinančnú operáciu v deň t obdobia kadspecial TLTRO-III k, a v každom prípade je vyjadrená ako ročná percentuálna sadzba. V uvedených rovniciach označuje sadzbu uplatňovanú na jednodňové sterilizačné operácie v deň t obdobia kadspecial TLTRO-III k a je vyjadrená ako ročná percentuálna sadzba.

F. Nech je prípadná stimulačná úprava úrokovej sadzby, ktorá je vyjadrená ako pomer priemerného koridoru medzi a , označená ako iri.

G. Nech je úroková sadzba, ktorá sa uplatní počas platnosti TLTRO-III k (výsledná úroková sadzba) a ktorá je vyjadrená ako ročná percentuálna sadzba, označená ako rk . Nech je úroková sadzba, ktorá sa uplatní počas obdobia kj, TLTRO-III k, kde j = pre, special, adspecial alebo post, a ktorá je vyjadrená ako ročná percentuálna sadzba, označená ako .

H. Úroková sadzbark sa stanoví takto: V uvedenej rovnici označuje počet dní obdobia kpre TLTRO-III k a označuje počet dní obdobia kpost TLTRO-III k. Úroková sadzba pre každú TLTRO-III k sa vypočíta takto: 1. Pre sumy požičané v rámci prvých siedmich operácií, t. j. ak k = 1,...,7: a) Ak účastník počas osobitného referenčného obdobia a počas ďalšieho osobitného referenčného obdobia dosiahne alebo prekročí hraničnú hodnotu čistých pohľadávok, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia s osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: ak NLSpecial ≥ NLB, potom ; ii) počas ďalšieho obdobia s osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: ak NLADSpecial ≥ NLB, potom ; iii) počas zostávajúceho času trvania príslušnej TLTRO-III: priemer sadzby pre jednodňové sterilizačné operácie počas trvania príslušnej TLTRO-III, t. j.: ak NLSpecial ≥ NLB a NLADSpecial ≥ NLB, potom b) Ak účastník počas osobitného referenčného obdobia dosiahne alebo prekročí hraničnú hodnotu čistých pohľadávok, ale počas dodatočného referenčného obdobia nedosiahne alebo neprekročí hraničnú hodnotu čistých pohľadávok, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia s osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: ak NLSpecial ≥ NLB, potom ; ii) počas ďalšieho obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo priemer sadzby pre jednodňové sterilizačné operácie počas trvania príslušnej TLTRO-III, podľa toho, ktorá z týchto sadzieb je nižšia, t. j.: ak NLSpecial ≥ NLB a NLADSpecial < NLB, potom iii) počas zostávajúceho času trvania príslušnej TLTRO-III: priemer sadzby pre jednodňové sterilizačné operácie počas trvania príslušnej TLTRO-III, t. j.: ak NLSpecial ≥ NLB a NLADSpecial < NLB, potom c) Ak účastník počas osobitného referenčného obdobia nedosiahne ani neprekročí hraničnú hodnotu čistých pohľadávok, ale dosiahne alebo prekročí hraničnú hodnotu čistých pohľadávok počas ďalšieho osobitného referenčného obdobia a prekročí hraničnú hodnotu zostatku akceptovateľných úverov počas druhého referenčného obdobia najmenej o 1,15 %, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo priemer sadzby pre jednodňové sterilizačné operácie počas trvania príslušnej TLTRO-III, podľa toho, ktorá z týchto sadzieb je nižšia, t. j.: ak NLSpecial < NLB a EX ≥ 1,15, potom iri =100 % a ii) počas ďalšieho obdobia s ďalšou osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: Ak NLADSpecial ≥ NLB, potom ; iii) počas zostávajúceho času trvania príslušnej TLTRO-III: priemer sadzby pre jednodňové sterilizačné operácie počas trvania príslušnej TLTRO-III, t. j.: ak NLSpecial < NLB, NLADSpecial ≥ NLB a EX ≥ 1,15, potom iri = 100 % a d) Ak účastník počas osobitného referenčného obdobia nedosiahne ani neprekročí hraničnú hodnotu čistých pohľadávok, nedosiahne ani neprekročí hraničnú hodnotu čistých pohľadávok počas ďalšieho osobitného referenčného obdobia, ale prekročí hraničnú hodnotu zostatku akceptovateľných úverov počas druhého referenčného obdobia najmenej o 1,15 %, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo priemer sadzby pre jednodňové sterilizačné operácie počas trvania príslušnej TLTRO-III, podľa toho, ktorá z týchto sadzieb je nižšia, t. j.: ak NLSpecial < NLB aEX ≥ 1,15, potom iri = 100 % a ; ii) počas ďalšieho obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo priemer sadzby pre jednodňové sterilizačné operácie počas trvania príslušnej TLTRO-III, podľa toho, ktorá z týchto sadzieb je nižšia, t. j.: ak NLADSpecial < NLB, NLSpecial < NLB aEX ≥ 1,15, potom iri = 100 % a ; iii) počas zostávajúceho času trvania príslušnej TLTRO-III: priemer sadzby pre jednodňové sterilizačné operácie počas trvania príslušnej TLTRO-III, t. j.: ak NLSpecial < NLB, NLADSpecial < NLB aEX ≥ 1,15, potom iri = 100 % a e) Ak účastník počas osobitného referenčného obdobia nedosiahne ani neprekročí hraničnú hodnotu čistých pohľadávok, ale dosiahne alebo prekročí hraničnú hodnotu čistých pohľadávok počas ďalšieho osobitného referenčného obdobia a prekročí hraničnú hodnotu zostatku akceptovateľných úverov počas druhého referenčného obdobia o menej ako 1,15 %, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia od dátumu vyrovnania príslušnej TLTRO-III do 23. júna 2020: úroková sadzba, ktorá je odstupňovaná lineárne v závislosti od percentuálnej hodnoty, o ktorú účastník prekročí hraničnú hodnotu zostatku, t. j.: ak NLSpecial < NLB aNLB and 0 < EX < 1,15, potom 100 % a ; ii) počas obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo úroková sadzba vypočítaná podľa bodu i), podľa toho, ktorá z týchto sadzieb je nižšia, t. j.: ak NLSpecial < NLB a0 < EX < 1,15, potom 100 % a ; iii) počas ďalšieho obdobia s ďalšou osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: ak NLADSpecial ≥ NLB, potom ; iv) počas obdobia od 24. júna 2022 do splatnosti príslušnej TLTRO-III alebo do dátumu predčasného splatenia: priemer sadzby pre jednodňové sterilizačné operácie počas trvania príslušnej TLTRO-III, t. j.: Ak NLSpecial < NLB, NLADSpecial ≥ NLB a 0 < EX < 1,15, potom . f) Ak účastník počas osobitného referenčného obdobia nedosiahne ani neprekročí hraničnú hodnotu čistých pohľadávok, nedosiahne ani neprekročí hraničnú hodnotu čistých pohľadávok počas ďalšieho osobitného referenčného obdobia, ale prekročí hraničnú hodnotu zostatku akceptovateľných úverov počas druhého referenčného obdobia o menej ako 1,15 %, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo úroková sadzba vypočítaná podľa bodu iii), podľa toho, ktorá z týchto sadzieb je nižšia, t. j.: ak NLSpecial < NLB aEX < 1,15, potom a ; ii) počas ďalšieho obdobia s osobitnou úrokovou sadzbou: priemer sadzby pre hlavné refinančné operácie počas uvedeného obdobia mínus 50 bázických bodov alebo úroková sadzba vypočítaná podľa bodu iii), podľa toho, ktorá z týchto sadzieb je nižšia, t. j.: ak NLSpecial < NLB, NLADSpecial < NLB a 0 < EX < 1,15, potom a ; iii) počas zostávajúceho času trvania príslušnej TLTRO-III: úroková sadzba, ktorá je odstupňovaná lineárne v závislosti od percentuálnej hodnoty, o ktorú účastník prekročí hraničnú hodnotu zostatku, t. j.: ak NLSpecial < NLB, NLADSpecial < NLB a 0 < EX < 1,15, potom a . g) Ak účastník počas osobitného referenčného obdobia nedosiahne alebo neprekročí hraničnú hodnotu čistých pohľadávok, počas druhého referenčného obdobia nedosiahne hraničnú hodnotu zostatku, alebo počas ďalšieho osobitného referenčného obdobia dosiahne alebo prekročí hraničnú hodnotu čistých pohľadávok, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia od dátumu vyrovnania príslušnej TLTRO-III do 23. júna 2020: priemer sadzby hlavnej refinančnej operácie počas trvania príslušnej TLTRO-III, t. j.: ak NLSpecial < NLB aEX ≤ 0, potom iri = 0 % a ii) počas obdobia s osobitnou úrokovou sadzbou: priemer sadzby hlavnej refinančnej operácie počas tohto obdobia mínus 50 bázických bodov, t. j.: ak NLSpecial < NLB aEX ≤ 0, potom ; iii) počas ďalšieho obdobia s ďalšou osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: ak NLADSpecial ≥ NLB, potom ; iv) počas obdobia od 24. júna 2022 do splatnosti príslušnej TLTRO-III alebo do dátumu predčasného splatenia: priemer sadzby pre jednodňové sterilizačné operácie počas trvania príslušnej TLTRO-III, t. j.: ak NLSpecial < NLB NLADSpecial ≥ NLB aEX ≤ 0, potom . h) Ak účastník počas osobitného referenčného obdobia alebo počas ďalšieho osobitného referenčného obdobia nedosiahne alebo neprekročí hraničnú hodnotu čistých pohľadávok a počas druhého referenčného obdobia neprekročí hraničnú hodnotu zostatku, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas obdobia s osobitnou úrokovou sadzbou: priemer sadzby hlavnej refinančnej operácie počas tohto obdobia mínus 50 bázických bodov, t. j.: ak NLSpecial < NLB aEX ≤ 0, potom ; ii) počas ďalšieho obdobia s osobitnou úrokovou sadzbou: priemer sadzby hlavnej refinančnej operácie počas tohto obdobia mínus 50 bázických bodov, t. j.: ak NLSpecial < NLB, NLADSpecial ≥ NLB a EX ≤ 0, potom ; iii) počas zostávajúceho času trvania príslušnej TLTRO-III: priemer sadzby hlavnej refinančnej operácie počas trvania príslušnej TLTRO-III, t. j.: ak NLSpecial < NLB, NLADSpecial < NLB a EX ≤ 0, potom iri = 0 % a 2. Pre sumy požičané v rámci ôsmej alebo nasledujúcich TLTRO-III, t. j. ak k = 8, 9 or 10:: a) Ak účastník počas ďalšieho osobitného referenčného obdobia dosiahne alebo prekročí hraničnú hodnotu čistých pohľadávok, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas ďalšieho obdobia s ďalšou osobitnou úrokovou sadzbou: priemer sadzby pre jednodňové sterilizačné operácie počas tohto obdobia mínus 50 bázických bodov, v žiadnom prípade však nesmie byť vyššia ako mínus 100 bázických bodov, t. j.: ak NLADSpecial ≥ NLB, potom ; ii) počas obdobia od 24. júna 2022 do splatnosti príslušnej TLTRO-III alebo do dátumu predčasného splatenia: priemer sadzby pre jednodňové sterilizačné operácie počas trvania príslušnej TLTRO-III, t. j.: ak NLADSpecial ≥ NLB, potom b) Ak účastník počas ďalšieho osobitného referenčného obdobia nedosiahne alebo neprekročí hraničnú hodnotu čistých pohľadávok, úroková sadzba, ktorá sa uplatní na sumy požičané týmto účastníkom v rámci TLTRO-III, je: i) počas ďalšieho obdobia s osobitnou úrokovou sadzbou: priemer sadzby hlavnej refinančnej operácie počas príslušného obdobia mínus 50 bázických bodov, t. j.: Ak NLADSpecial < NLB, potom ; ii) počas obdobia od 24. júna 2022 do splatnosti príslušnej TLTRO-III alebo do dátumu predčasného splatenia: priemer sadzby pre hlavné refinančné operácie počas trvania príslušnej TLTRO-III, t. j.: ak NLADSpecial < NLB, potom . Stimulačná úprava úrokovej sadzby (iri) sa vyjadrí zaokrúhlením na 15 desatinných miest. Úrokové sadzby sa vyjadria zaokrúhlením na 15 desatinných miest. Výsledná úroková sadzba rk sa vyjadrí ako ročná percentuálna sadzba zaokrúhlená nadol na štvrté desatinné miesto.

▼B









PRÍLOHA II

TRETIA SÉRIA CIELENÝCH DLHODOBEJŠÍCH REFINANČNÝCH OPERÁCIÍ – USMERNENIA PRE ZOSTAVENIE ÚDAJOV VYŽADOVANÝCH VO FORMULÁROCH NA VYKAZOVANIE

1. Úvod ( 9 )

Tieto usmernenia ustanovujú pokyny pre zostavovanie výkazov, ktoré musia účastníci TLTRO-III predložiť v súlade s článkom 6. Požiadavky na vykazovanie sú uvedené vo formulároch na vykazovanie na konci tejto prílohy. Tieto usmernenia tiež upravujú požiadavky na vykazovanie vedúcich inštitúcií skupín na účely TLTRO-III, ktoré sa na týchto operáciách zúčastňujú.

Oddiely 2 a 3 ustanovujú všeobecné informácie týkajúce sa zostavenia a zaslania údajov a oddiel 4 obsahuje vysvetlenia ukazovateľov, ktoré sa majú vykazovať.

2. Všeobecné informácie

Hodnoty, ktoré sa majú použiť na výpočet objemu úverov, sa týkajú úverov peňažných finančných inštitúcií (PFI) nefinančným korporáciám eurozóny a domácnostiam eurozóny ( 10 ) okrem úverov na kúpu nehnuteľností na bývanie, vo všetkých menách. ►M4 V súlade s článkom 6 sa zasielajú tri výkazy o údajoch: prvý výkaz pokrýva údaje o referenčnej hodnote zostatku a údaje za prvé referenčné obdobie, druhý výkaz pokrýva údaje za druhé referenčné obdobie a prípadne osobitné referenčné obdobie a tretí výkaz pokrýva údaje za ďalšie osobitné referenčné obdobie. ◄ Sumy sa musia vykazovať oddelene pre nefinančné korporácie a pre domácnosti. Zostatky akceptovateľných úverov sa upravujú tak, aby sa zohľadnili úvery, ktoré boli sekuritizované alebo inak prevedené a nie sú vyňaté z bilancie, účastníci však môžu využiť možnosť podľa článku 6 ods. 3 a zahrnúť na účely výpočtu objemu úverov autosekuritizované akceptovateľné úvery bez ohľadu na to, ako sú vykazované v bilancii. Musia sa tiež poskytnúť podrobné informácie o príslušných podkategóriách týchto položiek, ako aj o účinkoch, ktoré vyúsťujú do zmien zostatkov akceptovateľných úverov, ale ktoré sa netýkajú akceptovateľných čistých pohľadávok (ďalej len „úpravy zostatkov“), vrátane predajov a nákupov úverov a iných prevodov úverov.

▼M3

Ak majú účastníci v úmysle využiť úrokové sadzby stanovené v článku 5 ods. 1, druhý výkaz musí zahŕňať aj údaje, ktoré sa týkajú osobitného referenčného obdobia, a to podobným spôsobom, ako je to pri požiadavkách na vykazovanie za druhé referenčné obdobie.

▼M3

Pokiaľ ide o použitie zozbieraných informácií, údaje o referenčnej hodnote zostatku sa použijú na určenie objemu úverov. Údaje o akceptovateľných čistých pohľadávkach za prvé referenčné obdobie sa navyše použijú na výpočet hraničnej hodnoty čistých pohľadávok a hraničnej hodnoty zostatku. ►M4 V súlade s článkom 5 sa údaje o akceptovateľných čistých pohľadávkach za príslušné referenčné obdobia vykázané v druhom a treťom výkaze použijú na posúdenie vývoja poskytovania úverov a následne na stanovenie príslušných úrokových sadzieb. ◄ Všetky ostatné ukazovatele sú potrebné na overenie vnútorného súladu informácií a ich súladu so štatistickými údajmi zozbieranými v rámci Eurosystému, ako aj na hĺbkový monitoring dosahu programu TLTRO-III.

▼B

Všeobecný rámec, ktorý je podkladom na vyplnenie výkazov, predstavujú požiadavky na vykazovanie peňažných finančných inštitúcií eurozóny v súvislosti so štatistikou bilančných položiek peňažných finančných inštitúcií (BSI), ako je uvedené v nariadení (EÚ) č. 1071/2013 (ECB/2013/33). Konkrétne pokiaľ ide o úvery, článok 8 ods. 2 nariadenia (EÚ) č. 1071/2013 (ECB/2013/33) požaduje, aby sa vykazovali „v zostatkovej hodnote čiastky istiny ku koncu mesiaca. Táto čiastka nezahŕňa odpisy a zníženia hodnoty v zmysle príslušných účtovných postupov. […] úvery nie je možné započítať voči akýmkoľvek iným aktívam alebo pasívam“. Avšak ako výnimka z pravidiel ustanovených v článku 8 ods. 2, z ktorých tiež nepriamo vyplýva, že úvery sa majú vykazovať neočistené o opravné položky, článok 8 ods. 4 uvádza, že: „Za predpokladu, že takéto postupy vykazovania používajú všetky rezidentské spravodajské jednotky, národné centrálne banky môžu povoliť, aby sa úvery, ku ktorým sa tvoria opravné položky, vykazovali očistené o opravné položky a úvery nadobudnuté za odplatu v cene dohodnutej v čase ich nadobudnutia [t. j. v ich transakčnej hodnote].“ Autosekuritizované akceptovateľné úvery sa nesmú vykazovať očistené o opravné položky, ak sú vyňaté z bilancie. Dôsledky, aké má táto odchýlka od všeobecného usmernenia BSI na zostavenie výkazov, sa ďalej posudzujú podrobnejšie.

Nariadenie (EÚ) č. 1071/2013 (ECB/2013/33) by sa malo tiež použiť ako referenčný dokument s ohľadom na vymedzenie pojmov, ktoré sa majú uplatňovať pri zostavovaní výkazov. Ide najmä o článok 1 so všeobecným vymedzením pojmov a časti 2 a 3 prílohy II, kde sú vymedzené kategórie nástrojov, ktoré majú byť zahrnuté pod „úvery“, a sektory účastníkov. Dôležité je, že v rámci BSI podliehajú naakumulované úroky z úverov spravidla zaznamenávaniu v bilancii tak, ako sa akumulujú (t. j. na základe akumulácie a nie vtedy, keď sú skutočne prijaté), ale mali by byť vylúčené z údajov o zostatkoch úverov. Kapitalizovaný úrok by sa však mal zaznamenávať ako súčasť zostatkov.

Zatiaľ, čo veľa údajov, ktoré sa majú vykazovať, sú už zostavené peňažnými finančnými inštitúciami v súlade s požiadavkami nariadenia (EÚ) č. 1071/2013 (ECB/2013/33), niektoré dodatočné informácie sa musia zostaviť účastníkmi, ktorí predkladajú ponuky v rámci TLTRO-III. Metodický rámec pre štatistiku BSI, ako je ustanovený Manuáli na zostavovanie štatistiky bilančných položiek peňažných finančných inštitúcií ( 11 ), ustanovuje všetky základné informácie, ktoré sa požadujú s cieľom zostavenia týchto doplňujúcich údajov; ďalšie podrobnosti sú ustanovené v bode 4, ktorý upravuje vymedzenie jednotlivých ukazovateľov.

3. Všeobecné pokyny na vykazovanie

a) Štruktúra formulárov na vykazovanie

Formulár zahŕňa označenie referenčných dátumov, ktorého sa údaje týkajú, a zoskupuje ukazovatele do dvoch blokov: Úvery poskytnuté PFI nefinančným korporáciám eurozóny a domácnostiam eurozóny okrem úverov na kúpu nehnuteľností na bývanie. Údaje vo všetkých kolónkach, ktoré sú zvýraznené žltou, sa vypočítavajú z údajov vložených v ostatných kolónkach na základe stanovených vzorcov. Súčasťou formulárov sú aj pravidlá validácie na overenie vnútornej konzistencie údajov.

▼M4

V rámci TLTRO-III sa zasielajú tri výkazy:

▼B

— V prvom výkaze je potrebné vyplniť formulár na vykazovanie údajov A, ktorý sa týka referenčnej hodnoty zostatku na účely výpočtu objemu úverov a limitov ponuky. Účastníci, ktorí využívajú možnosť podľa článku 6 ods. 3 sú povinný uviesť doplnkové položky týkajúce sa autosekuritizovaných akceptovateľných úverov a hodnotenie týchto položiek uskutočnené audítorom, v súlade s článkom 6 ods. 6 písm. c) bod v). V prvom výkaze je tiež potrebné vyplniť formulár na vykazovanie B za „prvé referenčné obdobie“, t. j. od 1. apríla 2018 do 31. marca 2019, na účely výpočtu akceptovateľných čistých pohľadávok a hraničných hodnôt.

▼M3

— V druhom výkaze je potrebné vyplniť formulár na vykazovanie údajov B za „druhé referenčné obdobie“, t. j. od 1. apríla 2019 do 31. marca 2021, na účely výpočtu akceptovateľných čistých pohľadávok a porovnania s hraničnými hodnotami, na ktorých sú založené príslušné úrokové sadzby.

▼M4

— Účastníci, ktorí majú v úmysle využiť úrokové sadzby stanovené v článku 5 ods. 3a a článku 5 ods. 3b, musia predložiť tretí výkaz. V treťom výkaze je potrebné vyplniť formulár na vykazovanie údajov B za „ďalšie osobitné referenčné obdobie“, t. j. od štvrtok, 1. októbra 2020 do piatok, 31. decembra 2021, na účely výpočtu akceptovateľných čistých pohľadávok a porovnania s hraničnými hodnotami, na ktorých sú založené príslušné úrokové sadzby pre ďalšie obdobie s osobitnou úrokovou sadzbou.

▼M3

— Účastníci, ktorí majú v úmysle využiť úrokové sadzby stanovené v článku 5 ods. 1, sú navyše povinní poskytnúť vyplnený formulár na vykazovanie údajov B za „osobitné referenčné obdobie“, t. j. od 1. marca 2020 do 31. marca 2021, na účely výpočtu akceptovateľných čistých pohľadávok a porovnaní s hraničnou hodnotou čistých pohľadávok, na ktorých sú založené nižšie úrokové sadzby.

▼M4

Ukazovatele týkajúce sa zostatkov sa musia vo formulári B vykazovať ku koncu mesiaca predchádzajúceho začiatku obdobia vykazovania a ku koncu obdobia vykazovania; preto sa v prípade prvého referenčného obdobia musia zostatky vykazovať k 31. marcu 2018 a k 31. marcu 2019; v prípade druhého referenčného obdobia sa musia zostatky vykazovať k 31. marcu 2019 a k 31. marcu 2021; v prípade osobitného referenčného obdobia sa musia zostatky vykazovať k 29. februáru 2020 a k 31. marcu 2021. V nadväznosti na to musia údaje o transakciách a úpravách zahŕňať všetky príslušné účinky, ktoré sa dosiahnu počas obdobia vykazovania; za ďalšie osobitné referenčné obdobie sa musia zostatky vykázať do 30. septembra 2020 a 31. decembra 2021. V nadväznosti na to musia údaje o transakciách a úpravách zahŕňať všetky príslušné účinky, ktoré sa dosiahnu počas obdobia vykazovania.

▼B

b) Vykazovanie v súvislosti so skupinami na účely TLTRO-III

V súvislosti so skupinovou účasťou v TLTRO-III by sa údaje mali spravidla vykazovať na agregovanom základe. Národné centrálne banky členských štátov, ktorých menou je euro (ďalej len „národné centrálne banky“), však majú možnosť zbierať informácie na individuálnom inštitucionálnom základe, ak to považujú za vhodné.

c) Prenos výkazov

Vyplnené výkazy sa zasielajú príslušnej národnej centrálnej banke, ako je uvedené v článku 6, a v súlade s indikatívnym kalendárom pre TLTRO-III uverejneným na webovom sídle ECB, ktorý tiež stanovuje referenčné obdobia, ktoré sa majú zahrnúť v každom prenose, a ročníky údajov, ktoré by sa mali použiť na zostavenie údajov.

d) Jednotka údajov

Údaje sa musia vykazovať v tisícoch eur.

4. Vymedzenie položiek

Tento oddiel ustanovuje vymedzenia položiek, ktoré sa majú vykazovať a v zátvorke uvádza číslovanie použité vo formulároch na vykazovanie.

a) Zostatky akceptovateľných úverov (1 a 4)

Údaje v týchto kolónkach sú vypočítané na základe údajov vykázaných v súvislosti s týmito bilančnými položkami: „zostatky v bilancii“ (1.1 a 4.1), mínus „zostatky úverov, ktoré sú sekuritizované alebo inak prevedené, ale nie sú vyňaté z bilancie“ (1.2 a 4.2) plus „zostatky opravných položiek“ (1.3 a 4.3). Pojem uvedený na konci predchádzajúcej vety je relevantný len v prípade, ak sa v rozpore so všeobecnou praxou BSI vykazujú úvery očistené o opravné položky.

Kľúčovými položkami zostatkov akceptovateľných úverov sú tieto:

i) Zostatky v bilancii (1.1 a 4.1) Táto položka pozostáva zo zostatkov úverov poskytnutých nefinančným korporáciám a domácnostiam eurozóny okrem úverov na kúpu nehnuteľností na bývanie. Naakumulovaný úrok na rozdiel od kapitalizovaného úroku je vylúčený z ukazovateľov. Tieto kolónky priamo súvisia s požiadavkami časti 2 prílohy I k nariadeniu (EÚ) č. 1071/2013 (ECB/2013/33) (blok 2 tabuľky 1 o mesačných stavoch). Pre podrobnejšie vymedzenie položiek, ktoré majú byť vo výkazoch zahrnuté, pozri časť 2 prílohy II k nariadeniu (EÚ) č. 1071/2013 (ECB/2013/33) a oddiel 4.3 Manuálu na zostavovanie štatistiky bilančných položiek peňažných finančných inštitúcií.

ii) Zostatky úverov, ktoré sú sekuritizované alebo inak prevedené, ale nie sú vyňaté z bilancie (1.2 a 4.2) Táto položka pozostáva zo zostatkov úverov, ktoré sú sekuritizované alebo inak prevedené a ktoré neboli vyňaté z bilancie. Všetky sekuritizačné činnosti sa musia vykazovať bez ohľadu na to, kde majú dotknuté finančné spoločnosti osobitného účelu rezidentskú príslušnosť. Do tejto položky nepatria úvery, ktoré boli vo forme úverových pohľadávok poskytnuté Eurosystému ako zábezpeka pri úverových operáciách menovej politiky, ktorých výsledkom je prevod bez vyňatia z bilancie. Časť 5 prílohy I k nariadeniu (EÚ) č. 1071/2013 (ECB/2013/33) (blok 5.1 tabuľky 5a o mesačných údajoch) zahŕňa požadované informácie o sekuritizovaných úveroch nefinančným korporáciám a domácnostiam, ktoré neboli vyňaté z bilancie, ale nepožaduje, aby boli úvery domácnostiam členené podľa účelu. Navyše, zostatky úverov, ktoré boli inak prevedené (t. j. nie prostredníctvom sekuritizácie), ale nie sú vyňaté z bilancie, nie sú predmetom úpravy nariadenia (EÚ) č. 1071/2013 (ECB/2013/33). Na účely zostavenia výkazov je preto potrebné získať osobitné údaje z interných databáz peňažných finančných inštitúcií. Pre ďalšie podrobnosti o položkách, ktoré majú byť vo výkazoch zahrnuté, pozri časť 5 prílohy I k nariadeniu (EÚ) č. 1071/2013 (ECB/2013/33) a oddiel 4.3.11 Manuálu na zostavovanie štatistiky bilančných položiek peňažných finančných inštitúcií.

iii) Zostatky opravných položiek (1.43 a 4.43) Tieto údaje sú relevantné len pre tie inštitúcie, ktoré v rozpore so všeobecnou praxou BSI vykazujú úvery očistené o opravné položky. V prípade inštitúcií, ktoré predkladajú ponuky ako skupina na účely TLTRO-III, sa táto požiadavka vzťahuje len na tie inštitúcie v skupine, ktoré zaznamenávajú úvery očistené o opravné položky. Táto položka zahŕňa individuálne a kolektívne príspevky pre prípad znehodnotenia úveru a strát z úveru (predtým, než sa uskutoční odpis a zníženie hodnoty). Údaje musia odkazovať na „Zostatky úverov v bilancii“ (1.1 a 4.1) okrem „Zostatkov úverov, ktoré sú sekuritizované alebo inak prevedené, ale nie sú vyňaté z bilancie“ (1.2 a 4.2). Ako sa uvádza v bode 2 tretí pododsek, úvery v štatistike BSI by sa mali spravidla vykazovať v zostatkovej hodnote čiastky istiny s tým, že zodpovedajúce opravné položky budú zaradené do položky „Kapitál a rezervy“. V takých prípadoch by sa nemali vykazovať žiadne osobitné informácie o opravných položkách. Zároveň v prípadoch, keď sa úvery vykazujú ako očistené o opravné položky, sa táto dodatočná informácia musí vykazovať s cieľom zhromaždiť plne porovnateľné údaje v rámci sektora peňažných finančných inštitúcií. Ak je zaužívané vykazovať zostatky úverov očistené o opravné položky, národné centrálne banky majú možnosť vykazovať túto informáciu ako nepovinnú. V takých prípadoch však výpočty podľa rámca TLTRO-III budú založené na zostatkoch úverov v bilancii očistených o opravné položky ( 12 ). Pre dodatočné podrobnosti pozri odkaz na opravné položky vo vymedzení pojmu „Kapitál a rezervy“, ktorý je ustanovený v časti 2 prílohy II k nariadeniu (EÚ) č. 1071/2013 (ECB/2013/33).

b) Akceptovateľné čisté pohľadávky (2)

Tieto kolónky zaznamenávajú čisté pôžičky (transakcie) poskytnuté počas obdobia vykazovania. Údaje sa vypočítavajú na základe čísiel vykázaných pod podpoložkami, menovite „Poskytnuté úvery v hrubom vyjadrení“ (2.1) mínus „Splatenia“ (2.2).

Úvery, ktoré sú novoprerokované počas obdobia vykazovania, by sa mali vykazovať ako „Splatenia“ a ako „Poskytnuté úvery v hrubom vyjadrení“ v čase, keď sa uskutoční nové prerokovanie. Úpravy údajov musia zahŕňať účinky súvisiace s novým prerokovaním úveru.

Reverzné transakcie počas obdobia (t. j. úvery poskytnuté a splatené počas obdobia) by sa mali spravidla vykazovať tak ako „Poskytnuté úvery v hrubom vyjadrení“, ako aj ako „Splatenia“. V prípade peňažných finančných inštitúcií, ktoré predkladajú ponuky, je však možné vylúčiť tieto operácie pri zostavovaní výkazov v miere, v akej to zmierni záťaž spojenú s vykazovaním. V takom prípade by peňažné finančné inštitúcie mali informovať príslušnú národnú centrálnu banku a údaje o úpravách zostatkov musia tiež vylúčiť účinky súvisiace s týmito reverznými operáciami. Táto výnimka sa nevzťahuje na úvery poskytnuté počas obdobia, kedy sú sekuritizované alebo inak prevedené.

Na dlh z kreditnej karty, revolvingové úvery a prečerpania by sa malo tiež prihliadať. Pre tieto nástroje by sa zmeny v zostatkoch kvôli použitým alebo vybratým sumám počas období vykazovania mali používať ako zástupné údaje pre čisté pohľadávky. Kladné sumy by sa mali vykazovať ako „Poskytnuté úvery v hrubom vyjadrení“ (2.1), keďže záporné sumy by sa mali vykazovať (s kladným znamienkom) ako „Splatenia“ (2.2).

i) Poskytnuté úvery v hrubom vyjadrení (2.1) Táto položka pozostáva z toku nových úverov v hrubom vyjadrení v období vykazovania okrem akýchkoľvek nadobudnutí úverov. Ako je vysvetlené vyššie, vykazujú sa tiež poskytnutý úver, ktorý súvisí s dlhom na kreditnej karte, revolvingové úvery a prečerpania. Mali by sa tiež zahrnúť čiastky doplnené počas daného obdobia k splatným zostatkom zákazníka, napríklad v dôsledku kapitalizácie úroku (na rozdiel od akumulácie úroku) a poplatky.

ii) Splatenia (2.2) Táto položka pozostáva z toku splatení istiny počas obdobia vykazovania okrem tých, ktoré súvisia so sekuritizovanými alebo inak prevedenými úvermi, ktoré nie sú vyňaté z bilancie. Ako je vysvetlené vyššie, mali by sa vykazovať tiež splatenia týkajúce sa dlhu na kreditnej karte, revolvingových dlhov a prečerpaní. Platby úrokov súvisiace s naakumulovaným úrokom, ktorý ešte nebol kapitalizovaný, úbytky úverov a iné úpravy zostatkov (vrátane odpisov a znížení hodnoty) by sa nemali vykazovať. Podľa nariadenia (EÚ) č. 1071/2013 (ECB/2013/33) sa ku konverziám dlhu na vlastné imanie pristupuje ako k transakciám. Na účely zostavenia výkazov v rámci TLTRO-III však možno konverzie dlhu na vlastné imanie, pri ktorých sa úvery poskytnuté účastníkom nefinančným korporáciám nahrádzajú vlastným imaním tohto účastníka v týchto nefinančných korporáciách, vykazovať ako reklasifikáciu a nie ako splatenie úverov, a to za predpokladu, že sa tým podľa rozhodnutia príslušnej národnej centrálnej banky nezníži objem finančných prostriedkov poskytnutých účastníkom reálnej ekonomike. Účastník poskytne národnej centrálnej banke všetky informácie potrebné pre rozhodnutie o prístupe ku konverzii.

c) Úpravy zostatkov (3):

Tieto kolónky sú určené na vykazovanie zmien v zostatkoch akceptovateľných úverov [zníženia (–) a zvýšenia (+)], ktoré sa vyskytujú počas obdobia vykazovania a nesúvisia s akceptovateľnými čistými pohľadávkami. Takéto zmeny vyplývajú z operácií, akými sú sekuritizácie úverov a iné prevody úverov počas obdobia vykazovania, a z iných úprav týkajúcich sa precenenia kvôli zmenám vo výmenných kurzoch, odpisom a zníženiam hodnoty úverov a reklasifikáciám.

Položky týkajúce sa úprav zostatkov sa vypočítavajú na základe čísiel vykazovaných pod podpoložkami, menovite „Predaje a nákupy úverov a iné prevody úverov počas obdobia vykazovania“ (3.1) plus „Ostatné úpravy“ (3.2).

i) Predaje a nákupy úverov a iné prevody úverov počas obdobia vykazovania (3.1) — Čisté toky sekuritizovaných úverov s vplyvom na stavy úverov (3.1A) Táto položka pozostáva z čistého objemu úverov, ktoré sú sekuritizované počas obdobia vykazovania s vplyvom na vykazované stavy úverov, a vypočítava sa ako nadobudnutia mínus úbytky ( 13 ). Všetky sekuritizačné činnosti sa musia vykazovať bez ohľadu na to, kde majú dotknuté finančné spoločnosti osobitného účelu rezidentskú príslušnosť. Prevody úverov by mali byť zaznamenané v nominálnej čiastke očistené o odpisy a zníženia hodnoty v čase predaja. Tieto odpisy a zníženia hodnoty by sa mali vykazovať, ak sú identifikovateľné, pod položkou 3.2B (pozri ďalej). V prípade peňažných finančných inštitúcií, ktoré vykazujú úvery očistené o opravné položky, by sa prevody mali zaznamenávať v bilančnej hodnote (t. j. nominálnej čiastke očistenej o zostatky opravných položiek) ( 14 ). Požiadavky časti 5 prílohy I k nariadeniu (EÚ) č. 1071/2013 (ECB/2013/33) (blok 1.1 tabuľky 5a o mesačných údajoch a tabuľky 5b o štvrťročných údajoch) zahŕňajú tieto prvky. Pre podrobnejšie vymedzenie položiek, ktoré sa majú vykazovať, pozri časť 5 prílohy I k nariadeniu (EÚ) č. 1071/2013 (ECB/2013/33) a oddiel 4.3.11 Manuálu na zostavovanie štatistiky bilančných položiek peňažných finančných inštitúcií. — Čisté toky úverov, ktoré sú inak prevedené s vplyvom na stavy úverov (3.1B) Táto položka pozostáva z čistej sumy úverov, ktoré ubudli alebo boli nadobudnuté počas obdobia s vplyvom na vykazované stavy úverov v operáciách, ktoré nesúvisia so sekuritizačnými činnosťami, a vypočítava sa ako nadobudnutia mínus úbytky. Prevody by mali byť zaznamenané v nominálnej čiastke očistené o odpisy a zníženia hodnoty v čase predaja. Tieto odpisy a zníženia hodnoty by sa mali vykazovať, ak sú identifikovateľné, pod položkou 3.2B. V prípade peňažných finančných inštitúcií, ktoré vykazujú úvery očistené o opravné položky, by sa prevody mali zaznamenávať v bilančnej hodnote (t. j. nominálnej čiastke očistenej o zostatky opravných položiek). Požiadavky časti 5 prílohy I k nariadeniu (EÚ) č. 1071/2013 (ECB/2013/33) čiastočne zahŕňajú tieto prvky. Bloky 1.2 tabuľky 5a o mesačných údajoch a tabuľky 5b o štvrťročných údajoch zahŕňajú údaje o čistých tokoch úverov, ktoré boli inak prevedené s vplyvom na stavy úverov, pričom sú však vylúčené: 1) úvery, ktoré ubudli v prospech inej tuzemskej peňažnej finančnej inštitúcie alebo boli od tejto inštitúcie nadobudnuté vrátane prevodov v rámci skupiny kvôli reštrukturalizácii podniku (napr. prevod skupiny úverov tuzemskou dcérskou peňažnou finančnou inštitúciou materskej peňažnej finančnej inštitúcii); 2) úvery prevedené v súvislosti s reorganizáciou v rámci skupiny kvôli zlúčeniam alebo splynutiam, nadobudnutiam alebo rozdeleniam. ►M4 ◄ Na účely zostavenia výkazov sa musia vykazovať všetky tieto účinky. Pre ďalšie podrobnosti o položkách, ktoré sa majú vykazovať, pozri časť 5 prílohy I k nariadeniu (EÚ) č. 1071/2013 (ECB/2013/33) a oddiel 4.3.11 Manuálu na zostavovanie štatistiky bilančných položiek peňažných finančných inštitúcií. S ohľadom na „Zmeny v štruktúre sektora peňažných finančných inštitúcií“, oddiel 5.6 Manuálu na zostavovanie štatistiky bilančných položiek peňažných finančných inštitúcií ustanovuje podrobný opis prevodov v rámci skupiny, pričom rozlišuje medzi prípadmi, keď sa prevody uskutočnia medzi samostatnými inštitucionálnymi jednotkami (napr. predtým, než jedna alebo viacero inštitucionálnych jednotiek prestanú existovať z dôvodu zlúčenia alebo splynutia alebo z dôvodu nadobudnutia), a prípadmi, keď sa prevody uskutočnia v čase, keď niektoré jednotky prestanú existovať, pričom v takom prípade sa vykoná štatistická reklasifikácia.Na účely zostavenia výkazov sú v oboch prípadoch účinky rovnaké a mali by sa vykazovať pod položkou 3.1B (a nie pod položkou 3.2C). — Čisté toky úverov, ktoré sú sekuritizované alebo inak prevedené bez vplyvu na stavy úverov (3.1C) Táto položka pozostáva z čistej sumy úverov, ktoré sú sekuritizované alebo inak prevedené počas obdobia vykazovania bez vplyvu na vykazované stavy úverov, a vypočítava sa ako nadobudnutia mínus úbytky. Prevody by mali byť zaznamenané v nominálnej čiastke očistené o odpisy a zníženia hodnoty v čase predaja. Tieto odpisy a zníženia hodnoty by sa mali vykazovať, ak sú identifikovateľné, pod položkou 3.2B. V prípade peňažných finančných inštitúcií, ktoré vykazujú úvery očistené o opravné položky, by sa prevody mali zaz